
ALYTAUS RAJONO SAVIVALDYBĖS TARYBA

ALYTAUS RAJONO SAVIVALDYBĖS TARYBOS POSĖDŽIO
PROTOKOLAS 

[bookmark: _Hlk166239932]2025 m. vasario 20 d. Nr. K1-1
Alytus

		Posėdis vyko Alytaus rajono savivaldybės tarybos posėdžių salėje, III a., Pulko g. 21, Alytus.
	Posėdžio pradžia – 14:00 val., dėl techninių kliūčių posėdis prasidėjo 14:33 val., pabaiga – 16:29 val.
[bookmark: _Hlk166495072][bookmark: _Hlk154739481]	Posėdžio pirmininkė – Rasa Vitkauskienė, Alytaus rajono savivaldybės merė.
[bookmark: _Hlk148089866]	Tarybos posėdžio sekretorė – Laima Ivašauskienė.   
Posėdyje dalyvavo 22 tarybos nariai:
[bookmark: _Hlk191386072][bookmark: _Hlk148092419][bookmark: _Hlk148092558][bookmark: _Hlk148092575][bookmark: _Hlk148099317][bookmark: _Hlk148092594][bookmark: _Hlk148092623][bookmark: _Hlk148092528][bookmark: _Hlk148087215]Aloyzas Jaciunskas, Kęstutis Patinskas, Povilas Dzenkus, Gediminas Krasauskas, Raimundas Markauskas, Marius Mickevičius, Stasys Supranavičius, Jūratė Overaitytė-Jakubavičienė, Rimas Marčiulynas, Česlovas Mulma, Živilė Patinskaitė, Petras Valiūnas, Lukas Grigaravičius, Gintarė Jociunskaitė, Danielius Jakubavičius, Šarūnas Bernatavičius, Vitalija Vitkauskienė, Gintaras Chščenavičius, Deimantė Grigaravičienė, Algis Žėkas, Mindaugas Aldonis, Algirdas Vrubliauskas.
Posėdyje nedalyvauja tarybos nariai: Dalia Kitavičienė, Virgilijus Pranskevičius, Justas Truncė.
Kvorumas yra.
            Posėdžio pirmininkė primena, kad tarybos narys tarybos posėdyje prieš pradedant svarstyti klausimą, kuris jam sukelia interesų konfliktą, privalo informuoti tarybą apie esamą interesų konfliktą, pareikšti apie nusišalinimą ir, jeigu taryba nusišalinimą priima, jokia forma nedalyvauti toliau svarstant šį klausimą. 
[bookmark: _Hlk148086698][bookmark: _Hlk148086852]            Yra gautas Alytaus rajono savivaldybės tarybos narių siūlymas dėl tarybos posėdžio darbotvarkės projekto pakeitimo (dokumentas pridedamas).
[bookmark: _Hlk148089020]           Posėdžio pirmininkė pristato darbotvarkės sprendimo projektą po siūlymo:
          „Vadovaudamasi Lietuvos Respublikos vietos savivaldos įstatymo 17 straipsnio 13 dalimi ir atsižvelgdama į Savivaldybės tarybos narių siūlymą, Alytaus rajono savivaldybės taryba                  
n u s p r e n d ž i a:
1. Pakeisti Alytaus rajono savivaldybės tarybos 2025 m. vasario mėn. 20 d. posėdžio darbotvarkės projektą sudarytą Alytaus rajono savivaldybės mero 2025 m. vasario 13 d. potvarkiu Nr. K2-70 (toliau projektas), papildant 41 klausimu, išdėstant jį taip:
[bookmark: _Hlk158639673][bookmark: _Hlk169699834]
[bookmark: _Hlk175816360]„41. Dėl pastato dalies pirkimo Alytaus rajono savivaldybės nuosavybėn.
K40-41 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.“

2.  Patvirtinti Alytaus rajono savivaldybės tarybos 2025 m. vasario mėn. 20 d. posėdžio darbotvarkę su visais jos pakeitimais (pridedama).“

	  Skelbiamas balsavimas dėl darbotvarkės su 41 klausimu. 
	  Darbotvarkei pritarta vienbalsiai. 
Neatsiejama šio protokolo dalis – vaizdo įrašas (nuoroda žemiau):
            https://www.youtube.com/watch?v=y00-P2LDSNM

            Neatsiejama šio protokolo dalis  – tarybos posėdžio balsavimo rezultatai (nuoroda žemiau):
            http://195.182.71.122/VideoV3/Conference/Index/18120 

[bookmark: _Hlk191379975] Posėdžio svečių, dalyvių sąrašas pridedamas prie protokolo.
 Kontrolės komiteto išvada „Dėl Alytaus rajono savivaldybės kontrolės ir audito tarnybos 2025 m. veiklos planui vykdyti ir darbo užmokesčiui reikalingų biudžeto asignavimų įvertinimo“ pridedama prie protokolo.
 Ekonomikos ir biudžeto komiteto išvada „Dėl Alytaus rajono savivaldybės 2025 metų biudžeto patvirtinimo“ pridedama prie protokolo.
             Posėdžio pirmininkė – Rasa Vitkauskienė, suteikia žodį tarybos nariui Raimundui Markauskui. Tarybos narys Raimundas Markauskas viešai pasisako ir pareiškia, kad 2025 m. vasario mėnesį išstojo iš Darbo partijos ir įstojo į Nemuno Aušros partiją ir atstovauja šią partiją.

DARBOTVAKĖ:

1. Dėl pritarimo Alytaus rajono savivaldybės tarybos peticijų komisijos 2024 metų veiklos ataskaitai.
K40-38 išvada.
Pranešėjas – Stasys Supranavičius, Alytaus rajono savivaldybės tarybos Peticijų komisijos pirmininkas.

2. Dėl Alytaus rajono savivaldybės kontrolės komiteto 2025 metų veiklos programos patvirtinimo.
K40-18 išvada.
Pranešėja – Gintarė Jociunskaitė, Alytaus rajono savivaldybės tarybos Kontrolės komiteto pirmininkė.

3. Dėl pritarimo Alytaus rajono savivaldybės tarybos kontrolės komiteto 2024 metų veiklos ataskaitai
K40-19 išvada.
Pranešėja – Gintarė Jociunskaitė, Alytaus rajono savivaldybės tarybos Kontrolės komiteto pirmininkė.

4. Dėl Alytaus rajono savivaldybės visuomenės sveikatos rėmimo specialiosios programos priemonių vykdymo 2024 metų ataskaitos patvirtinimo.
K40-22 išvada.
Pranešėja – Brigita Pocevičienė, sveikatos reikalų koordinatorė. 

5. Dėl Alytaus rajono savivaldybės tarybos 2015 m. gruodžio 22 d. sprendimo Nr. K-278 „Dėl viešosios įstaigos Alytaus rajono Miroslavo ambulatorijos reorganizavimo“ 3 punkto pripažinimo netekusiu galios.
K40-23 išvada.
Pranešėja – Brigita Pocevičienė, sveikatos reikalų koordinatorė.
Papildoma pranešėja – Giedrė Ilgūnaitė Alytaus rajono savivaldybės pirminės sveikatos priežiūros centro (PSPC) direktorė.

6. Dėl Alytaus rajono savivaldybės visuomenės sveikatos rėmimo specialiosios programos lėšomis finansuojamų projektų teikimo, vertinimo, lėšų skyrimo ir naudojimo tvarkos aprašo patvirtinimo.
      K40-24 išvada.
Pranešėja – Brigita Pocevičienė, sveikatos reikalų koordinatorė.

7. Dėl Alytaus rajono savivaldybės tarybos 2023 m. rugpjūčio 29 d. sprendimo Nr. K-176 „Dėl Alytaus rajono savivaldybės jaunimo reikalų tarybos sudarymo“ pakeitimo.
K40-26 išvada.
Pranešėja – Aistė Kašelionė, vyriausioji specialistė, jaunimo reikalų koordinatorė.
8. Dėl kitos paskirties valstybinės žemės sklypo, esančio Melioratorių g. 26, Simno mieste, Alytaus rajono savivaldybėje, nuomos.
K40-1 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

9. Dėl naujo kitos paskirties valstybinės žemės sklypo, esančio Žalioji g. 19, Simno mieste, Alytaus rajone, pardavimo atviro aukciono būdu.
K40-2 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
10. Dėl Alytaus rajono savivaldybės tarybos 2021 m. gruodžio 22 d. sprendimo Nr. K-213 „Dėl Alytaus rajono savivaldybės želdynų ir želdinių apsaugos taisyklių patvirtinimo“ pakeitimo.
K40-4 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

11. Dėl Alytaus rajono savivaldybės tarybos 2022 m. spalio 27 d. sprendimo Nr. K-211 „Dėl lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti Alytaus rajono savivaldybėje, skyrimo tvarkos aprašo patvirtinimo“ pakeitimo.
K40-5 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

12. Dėl kelių priežiūros ir plėtros programos finansavimo lėšų, skirtų Alytaus rajono savivaldybės vietinės reikšmės keliams, paskirstymo ir naudojimo tvarkos aprašo patvirtinimo.
K40-6 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.




13. Dėl pritarimo bendradarbiavimo ir duomenų teikimo sutarčiai.
K40-7 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

14. Dėl Alytaus rajono savivaldybės aplinkos apsaugos rėmimo specialiosios programos 2024 metų priemonių vykdymo ataskaitos patvirtinimo.
K40-8 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

15. Dėl gatvės pavadinimo suteikimo.
K40-9 priedas.
K40-9 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

16. Dėl Alytaus rajono savivaldybės tarybos 2024 m. kovo 26 d. sprendimo Nr. K-50 „Dėl Alytaus rajono savivaldybės vietinės reikšmės kelių sąrašo patvirtinimo“ pakeitimo.
K40-10 priedas.
K40-10 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

17. Dėl Alytaus rajono savivaldybės tarybos 2024 m. lapkričio 21 d. sprendimo Nr. K-215 „Dėl Alytaus rajono savivaldybės apskaitoje registruoto ir faktiškai valdomo valstybės nekilnojamojo turto perėmimo savivaldybės nuosavybėn“ pakeitimo.
K40-11 priedas.
K40-11 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

18. Dėl žemės ūkio paskirties valstybinės žemės sklypų, esančių Butrimonių miestelyje, Alytaus rajono savivaldybėje, nuomos.
K40-12 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

19. Dėl naujo kitos paskirties valstybinės žemės sklypo žemės valdos projekto rengimo.
K 40-13 priedas.
K40-13 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.



20.  Dėl laisvos valstybinės žemės ploto priskyrimo valstybės išperkamai ir (ar) neprivatizuojamai žemei, žemės sklypo suformavimo ir prašymo perduoti jį neatlygintinai naudotis.
K40-14 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

21. Dėl laisvos valstybinės žemės sklypo priskyrimo valstybės išperkamai ir (ar) neprivatizuojamai žemei bei prašymo perduoti jį neatlygintinai naudotis.
K40-15 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

22. Dėl žemės ūkio paskirties valstybinės žemės sklypo, esančio Butrimonių miestelyje, Alytaus rajono savivaldybėje, nuomos.
 K40-16 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

23. Dėl Alytaus rajono savivaldybės tarybos 2022 m. vasario 17 d. sprendimo Nr. K-37 „Dėl Alytaus rajono želdynų ir želdinių apsaugos, priežiūros ir tvarkymo komisijos sudarymo ir nuostatų patvirtinimo“ pakeitimo.
K40-30 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

24. Dėl Alytaus rajono savivaldybės aplinkos apsaugos rėmimo 2025 metų specialiosios programos patvirtinimo.
      K40-32 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.

25. Dėl Alytaus rajono savivaldybės tarybos 2023 m. birželio 8 d. sprendimo Nr. K-131 „Dėl Alytaus rajono savivaldybės etikos komisijos sudarymo“ pakeitimo.
K40-20 išvada.
Pranešėja – Erika Draugelienė,  Teisės, civilinės metrikacijos ir vidaus administravimo skyriaus vedėjo pavaduotoja. 

26. Dėl Alytaus rajono savivaldybės tarybos 2023 m. balandžio 6 d. sprendimo Nr. K-15 „Dėl Alytaus rajono savivaldybės tarybos veiklos reglamento patvirtinimo“ pakeitimo.
K40-36 išvada.
Pranešėja – Erika Draugelienė,  Teisės, civilinės metrikacijos ir vidaus administravimo skyriaus vedėjo pavaduotoja. 


27. Dėl Alytaus rajono savivaldybės mokinių vežimo, vežimo išlaidų kompensavimo, mokyklinių autobusų naudojimo ir teikiamų mokamų paslaugų tvarkos aprašo patvirtinimo ir kompensacijos dydžio nustatymo.
K40-35 išvada.
[bookmark: _Hlk173406817]Pranešėja – Giedrė Volungevičienė, Švietimo, kultūros ir sporto skyriaus vedėja.

28. Dėl patalpų perdavimo pagal patikėjimo sutartį.
K40-17 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.

29. Dėl patalpų perdavimo pagal panaudos sutartį.
K40-29 priedas.
K40-29 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.

30. Dėl turto perdavimo.
K40-31 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.

31. Dėl neprivatizuoto nekilnojamojo turto perėmimo Alytaus rajono savivaldybės nuosavybėn.
K40-33 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.

32. Dėl turto perdavimo pagal patikėjimo sutartį.
K40-37 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.

33. Dėl turto nuomos viešo konkurso būdu.
K40-39 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.

34. Dėl nekilnojamojo turto pirkimo Alytaus rajono savivaldybės nuosavybėn.
K40-40 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.

35. Dėl pritarimo projektui „Simno Švč. Mergelės Marijos Ėmimo į dangų bažnyčios įveiklinimas ir aktualizavimas“ ir jo dalinio finansavimo.
K40-21 išvada.
Pranešėja – Andrė Zenevičienė, Finansų ir investicijų skyriaus vedėja.

36. Dėl pritarimo projekto rengimui ir įgyvendinimui pagal 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonę Nr. 02-001-06-04-01 „Skatinti pastatų renovaciją“.
K40-25 išvada.
Pranešėja – Andrė Zenevičienė, Finansų ir investicijų skyriaus vedėja.

37. Dėl Alytaus rajono savivaldybės tarybos 2024 m. lapkričio 21 d. sprendimo Nr. K-202 „Dėl pritarimo projektui „Visos dienos mokyklos paslaugų prieinamumo didinimas“ pakeitimo.
K40-3 išvada.
Pranešėja – Andrė Zenevičienė, Finansų ir investicijų skyriaus vedėja.

38. Dėl Alytaus rajono savivaldybės tarybos 2023 m. birželio 8 d. sprendimo Nr. K-112 „Dėl Alytaus rajono savivaldybės biudžeto sudarymo ir vykdymo, asignavimų administravimo ir atskaitomybės tvarkos aprašo patvirtinimo“ pakeitimo.
K40-27 išvada.
Pranešėja – Andrė Zenevičienė, Finansų ir investicijų skyriaus vedėja.

39. Dėl Alytaus rajono savivaldybės 2025–2027 metų strateginio veiklos plano patvirtinimo.
K40-34 priedas.
K40-34 išvada.
      Pranešėja – Andrė Zenevičienė, Finansų ir investicijų skyriaus vedėja.

40. Dėl Alytaus rajono savivaldybės 2025–2027 metų biudžeto patvirtinimo.
K40-28 priedas.
K40-28 išvada.
Pranešėja – Rasa Vitkauskienė, Alytaus rajono savivaldybės merė. 
Pranešėja – Andrė Zenevičienė, Finansų ir investicijų skyriaus vedėja.

PAPILDOMI:

41. Dėl pastato dalies pirkimo Alytaus rajono savivaldybės nuosavybėn.
K40-41 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.

SVARSTYTA:

1. Dėl pritarimo Alytaus rajono savivaldybės tarybos peticijų komisijos 2024 metų veiklos ataskaitai.
K40-38 išvada.
Pranešėjas – Stasys Supranavičius, Alytaus rajono savivaldybės tarybos Peticijų komisijos pirmininkas.
[bookmark: _Hlk190852914]Komentarai:  Alytaus rajono savivaldybės tarybos peticijų komisijos 2024 metų veiklos ataskaita buvo pateikta trijuose komitetuose, jai buvo pritarta, prašoma pritarti tarybos. Klausimų nėra.
Balsavo:
          už – 21; 
	         prieš – 0;
	susilaikė – 0;
		nebalsavo – 1 Stasys Supranavičius.
[bookmark: _Hlk191451222]          NUTARTA – sprendimas priimtas.


2. Dėl Alytaus rajono savivaldybės kontrolės komiteto 2025 metų veiklos programos patvirtinimo.
K40-18 išvada.
Pranešėja – Gintarė Jociunskaitė, Alytaus rajono savivaldybės tarybos Kontrolės komiteto pirmininkė.
Komentarai: sprendimo projekto tikslas – Įgyvendinti Lietuvos Respublikos vietos savivaldos įstatymo 20 straipsnio 3 dalyje įtvirtintą nuostatą, numatančią, kad savivaldybės tarybos Kontrolės komitetas dirba pagal savivaldybės tarybos patvirtintą veiklos programą. Klausimų nėra.
Balsavo:
          už – 21; 
	         prieš – 0;
	susilaikė – 0;
		nebalsavo – 1 Gintarė Jociunskaitė.
          NUTARTA – sprendimas priimtas.

3. Dėl pritarimo Alytaus rajono savivaldybės tarybos kontrolės komiteto 2024 metų veiklos ataskaitai
K40-19 išvada.
Pranešėja – Gintarė Jociunskaitė, Alytaus rajono savivaldybės tarybos Kontrolės komiteto pirmininkė.
Komentarai: sprendimo projekto tikslas – įgyvendinti Lietuvos Respublikos vietos savivaldos įstatymo 20 straipsnio 4 dalies 8 punkte įtvirtintą nuostatą, kad Kontrolės komitetas dirba pagal patvirtintą veiklos programą ir už savo veiklą atsiskaito Savivaldybės tarybai. Klausimų nėra.
Balsavo:
          už – 21; 
	         prieš – 0;
	susilaikė – 0;
		nebalsavo – 1 Gintarė Jociunskaitė.
          NUTARTA – sprendimas priimtas.

4. Dėl Alytaus rajono savivaldybės visuomenės sveikatos rėmimo specialiosios programos priemonių vykdymo 2024 metų ataskaitos patvirtinimo.
K40-22 išvada.
Pranešėja – Brigita Pocevičienė, sveikatos reikalų koordinatorė. 
[bookmark: _Hlk188368561]Komentarai: sprendimo projektu siūloma patvirtinti Alytaus rajono savivaldybės visuomenės sveikatos rėmimo specialiosios programos priemonių vykdymo 2024 metų ataskaitą. Ataskaita buvo pristatyta dviejuose komitetuose, pastabų nebuvo, prašoma pritarti. 
Tarybos narys Algirdas Vrubliauskas teiraujasi, kodėl prastas įsisavinimas, ką siūlo pranešėja? Pranešėja atsako, kad 2024 m. pinigai persikėlė į 2025 m. Praėjusiais metais buvo finansuoti septyni projektai. Kiek buvo gauta paraiškų, tiek lėšų buvo panaudota. Pranešėja siūlo 2025 m. tarybos narių siūlomas papildomas priemones sveikatai gerinti ir taip išnaudoti lėšas. Klausimų nėra.  
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

5. Dėl Alytaus rajono savivaldybės tarybos 2015 m. gruodžio 22 d. sprendimo Nr. K-278 „Dėl viešosios įstaigos Alytaus rajono Miroslavo ambulatorijos reorganizavimo“ 3 punkto pripažinimo netekusiu galios.
K40-23 išvada.
Pranešėja – Brigita Pocevičienė, sveikatos reikalų koordinatorė.
Papildoma pranešėja – Giedrė Ilgūnaitė Alytaus rajono savivaldybės pirminės sveikatos priežiūros centro (PSPC) direktorė.
Komentarai: nuo klausimo svarstymo nusišalinimą Tarybai pateikia tarybos narys Marius Mickevičius. Suabejojus, ar nusišalinimas yra tikslingas, balsuojama rankų pakėlimu  – kas už Mariaus Mickevičiaus nusišalinimą? Už nusišalinimą balsavo 5 tarybos nariai: Jūratė Overaitytė-Jakubavičienė, Danielius Jakubavičius, Gediminas Krasauskas, Gintarė Jociunskaitė, Gintaras Chščenavičius. Prieš nusišalinimą 15 tarybos narių:  Aloyzas Jaciunskas, Kęstutis Patinskas, Povilas Dzenkus, Raimundas Markauskas, Stasys Supranavičius, Rimas Marčiulynas, Česlovas Mulma, Živilė Patinskaitė, Petras Valiūnas, Lukas Grigaravičius, Šarūnas Bernatavičius, Vitalija Vitkauskienė, Deimantė Grigaravičienė, Algis Žėkas, Mindaugas Aldonis, Algirdas Vrubliauskas. Tarybos nario Mariaus Mickevičiaus nusišalinimas atmestas.
	Alytaus rajono savivaldybė gavo VšĮ Alytaus rajono savivaldybės pirminės sveikatos priežiūros centro 2025 m. sausio 31 d. raštą Nr. S-82 ,,Dėl VšĮ Alytaus rajono savivaldybės pirminės sveikatos priežiūros centro įstatų patvirtinimo“, kuriuo prašoma atsižvelgiant į pasikeitusį teisinį reglamentavimą mero potvarkiu patvirtinti naujus įstaigos įstatus bei atitinkamai pripažinti netekusiu galios Alytaus rajono savivaldybės tarybos 2015 m. gruodžio 22 d. sprendimo Nr. K-278 „Dėl viešosios įstaigos Alytaus rajono Miroslavo ambulatorijos reorganizavimo“ 3 punktą su visais jo pakeitimais ir papildymais, kuriuo buvo patvirtinti šiuo metu galiojantys įstaigos įstatai.
Sprendimo projekto tikslas – pripažinti netekusiu galios Alytaus rajono savivaldybės tarybos 2015 m. gruodžio 22 d. sprendimo Nr. K-278 „Dėl viešosios įstaigos Alytaus rajono Miroslavo ambulatorijos reorganizavimo“ 3 punktą su visais jo pakeitimais ir papildymais, kuriuo buvo patvirtinti VšĮ Alytaus rajono savivaldybės pirminės sveikatos priežiūros centro įstatai, kadangi pagal dabartinį teisinį reglamentavimą viešosios įstaigos įstatus tvirtina savivaldybės meras. Klausimų nėra.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

6. Dėl Alytaus rajono savivaldybės visuomenės sveikatos rėmimo specialiosios programos lėšomis finansuojamų projektų teikimo, vertinimo, lėšų skyrimo ir naudojimo tvarkos aprašo patvirtinimo.
      K40-24 išvada.
Pranešėja – Brigita Pocevičienė, sveikatos reikalų koordinatorė.
Komentarai: sprendimo projektu siūloma patvirtinti Alytaus rajono savivaldybės visuomenės sveikatos rėmimo specialiosios programos lėšomis finansuojamų projektų teikimo, vertinimo, lėšų skyrimo ir naudojimo tvarkos aprašą. Šiuo metu galioja 2014 m. lapkričio 24 d. Alytaus rajono savivaldybės tarybos sprendimas Nr. K-324 „Dėl Alytaus rajono savivaldybės visuomenės sveikatos rėmimo specialiosios programos nuostatų patvirtinimo“. Nuostatai iki šiol nebuvo keisti. Tvarkos aprašo pakeitimai reikalingi atsižvelgiant į projektų atrankos konkurso organizavimo metu kylančius nesklandumus bei naudingus pastebėjimus, efektyvinančius Alytaus rajono savivaldybės bendruomenės sveikatos tarybos narių vertinančių pateiktas projektų paraiškas darbą bei įnešančius daugiau aiškumo biudžetinėms ir viešosioms įstaigoms, asociacijoms, bendruomeninėms organizacijoms, nevyriausybinėms organizacijoms, teikiančioms projektų paraiškas konkursui. Klausimas buvo pristatytas dviejuose komitetuose, pastabų nebuvo, prašoma pritarti. Pranešėja atsako į klausimą užduotą Komunalinio ūkio plėtros ir aplinkos apsaugos komitete, dėl lėšų panaudojimo. Pranešėjos siūlymas buvo apsirašyti naują tvarką dėl lėšų panaudojimo ir įteisinti naujas panaudojimo priemones. Tokias praktikos jau yra taikomos. Klausimų nėra.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

7. Dėl Alytaus rajono savivaldybės tarybos 2023 m. rugpjūčio 29 d. sprendimo Nr. K-176 „Dėl Alytaus rajono savivaldybės jaunimo reikalų tarybos sudarymo“ pakeitimo.
K40-26 išvada.
Pranešėja – Aistė Kašelionė, vyriausioji specialistė, jaunimo reikalų koordinatorė.
Komentarai: sprendimo projektas buvo pristatytas dviejuose komitetuose, keičiami tu tarybos nariai. Prašoma pritarti. 
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

8. Dėl kitos paskirties valstybinės žemės sklypo, esančio Melioratorių g. 26, Simno mieste, Alytaus rajono savivaldybėje, nuomos.
K40-1 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta prašoma pritarti.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.
9. Dėl naujo kitos paskirties valstybinės žemės sklypo, esančio Žalioji g. 19, Simno mieste, Alytaus rajone, pardavimo atviro aukciono būdu.
K40-2 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta prašoma pritarti.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.
10. Dėl Alytaus rajono savivaldybės tarybos 2021 m. gruodžio 22 d. sprendimo Nr. K-213 „Dėl Alytaus rajono savivaldybės želdynų ir želdinių apsaugos taisyklių patvirtinimo“ pakeitimo.
K40-4 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Pranešėjas įvardija, kad po vyriausybės atstovo pastabos papildytas taisyklių 62.3 punktas žodžiais <Sutartis sudaryti su >. Prašoma pritarti su pakeitimais. Klausimų nėra.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

11. Dėl Alytaus rajono savivaldybės tarybos 2022 m. spalio 27 d. sprendimo Nr. K-211 „Dėl lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti Alytaus rajono savivaldybėje, skyrimo tvarkos aprašo patvirtinimo“ pakeitimo.
K40-5 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Pranešėjas įvardija, kad po vyriausybės atstovo pastabos išbraukti IV SKYRIAUS pavadinime žodžius <ATSAKOMYBĖ, KONTROLĖ IR>, lieka pavadinimas <BAIGIAMOSIOS NUOSTATOS>. Papildyti tvarkos aprašą punktais <7> ir <10>. https://www.youtube.com/watch?v=y00-P2LDSNM vaizdo įrašo 16-19 minutės. Prašoma pritarti su pakeitimais. Klausimų nėra.
Balsavo:
          už – 21; 
	         prieš – 0;
	susilaikė – 0;
		nebalsavo – 1 Rimas Marčiulynas.
          NUTARTA – sprendimas priimtas.

12. Dėl kelių priežiūros ir plėtros programos finansavimo lėšų, skirtų Alytaus rajono savivaldybės vietinės reikšmės keliams, paskirstymo ir naudojimo tvarkos aprašo patvirtinimo.
K40-6 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Pranešėjas įvardija, kad po Vyriausybės atstovo pastabos koreguota:
1. Pakoreguotas Aprašo pirmas punktas:
1. Kelių priežiūros ir plėtros programos ir kitų finansavimo lėšų, skirtų Alytaus rajono savivaldybės  vietinės reikšmės keliams, paskirstymo ir naudojimo tvarkos aprašas (toliau – Aprašas) nustato Kelių priežiūros ir plėtros programos finansavimo, savivaldybės biudžeto ar kitų finansavimo lėšų, skirtų vietinės reikšmės viešųjų ir vidaus kelių tiesimui, rekonstravimui, taisymui (remontui), priežiūrai, saugaus eismo sąlygų užtikrinimui paskirstymo tvarką, panaudojimą ir atsiskaitymą už panaudotus asignavimus Alytaus rajono savivaldybėje.
1. Pakoreguotas III SKYRIAUS pavadinimas:
KPPP IR KITŲ FINANSAVIMO LĖŠŲ NAUDOJIMAS
Atitinkamai papildytas 5 punktas:
„5. KPPP ir kitų  finansavimo lėšos naudojamos valdomam vietinės reikšmės kelių tinklui plėsti ir užtikrinti, kad šis tinklas veiktų, tai yra:“
1. Tvarkos aprašo 9 punkte pakoreguoti papunkčių numeriai pagal faktą:
„9. Aprašo 8.1–8.2 papunkčiuose nurodytus dokumentus vertina ne mažiau kaip 7 narių nuolatinė Komisija, kurią sudaro:“
1. 10.5., 10.6 papunkčiuose pataisytas žodžio linksnis:
„10.5. sudarytą KPPP finansavimo lėšomis finansuojamą Objektų  prioritetinę eilę teikia tvirtinti Savivaldybės tarybai;
0.  sudarytą savivaldybės biudžeto lėšomis finansuojamą Objektų prioritetinę eilę teikia tvirtinti Savivaldybės administracijos direktoriui.“
1. Pakoreguotas kriterijaus reikšmės balas:
	7.
	Pradinė objekto apimtis (statinio statybos montavimo darbų skaičiuojamoji kaina) 
	10-20
	Preliminari objekto skaičiuojamoji kaina (su PVM): 
iki 175 000 Eur –  20 balų;
1. 000 ir daugiau –  10 balų.



1. 15 punkte įterptas sąvokos sutrumpinimas:
„15. Atsižvelgiant į einamaisiais metais Savivaldybei skirtą KPPP finansavimo lėšų sumą bei vadovaudamasis Savivaldybės tarybos patvirtinta Objektų prioritetine eile, Savivaldybės administracijos Komunalinio ūkio ir žemės ūkio skyrius sudaro KPPP finansavimo lėšomis finansuojamų  einamųjų metų vietinės reikšmės kelių tiesimo, rekonstravimo, taisymo (remonto), priežiūros ir saugaus eismo sąlygų užtikrinimo objektų sąrašą (toliau – Prioritetinis objektų sąrašas), suderina jį su Via Lietuva, pateikia jį tvirtinti Savivaldybės administracijos direktoriui ir skelbia Savivaldybės interneto svetainėje“
1. 22 punkte ištaisyta gramatinė klaida:
„22. Buhalterinės apskaitos skyrius,  vadovaudamasis finansavimo sutartyse numatytomis sąlygomis ir terminais, atsiskaito su rangovais (tiekėjais), tvarko KPPP finansavimo lėšų apskaitą pagal Lietuvos Respublikos buhalterinės apskaitos įstatymą ir kitus teisės aktus, teikia AB Via Lietuva programos lėšų sąmatas, sąmatų įvykdymo, lėšų panaudojimo, atliktų darbų ketvirtines ir metines ataskaitas.     Pranešėjas atsako į klausimą užduotą komitetų metu dėl viešinimo, kad apie finansuojamus objektus iš savivaldybės biudžeto informacija turi būti skelbiama savivaldybės svetainėje. 
	Tarybos narys Algirdas Vrubliauskas pasitikslina ir teiraujasi, dėl galimybės visas skirtas lėšas tvirtinti Taryboje, kad tvirtintų tarybos nariai. Ar toks punktas po komitetų siūlymo įtrauktas į tvarkos aprašo pataisas? Pranešėjas atsako, kad procedūra tokia pati kaip ir KPP lėšoms, tačiau eilė tvirtinama administracijos direktoriaus ir būtinai viešinama. Tarybos narys Algirdas Vrubliauskas klausia, ar gali galutinį sąrašą tvirtinti taryba, ar tai neprieštarauja teisės aktams? Pranešėjas atsako, kad kaip yra visos procedūros išlaikomos (objektų parinkimo, patvirtinimo, viešinimo), to užtenka kad nebūtų neatitikimo norminiams dalykams.
	Prašoma pritarti su pakeitimais. 




Balsavo:
          už – 16; 
	         prieš – 0;
	susilaikė – 6;
		nebalsavo – 0.
          NUTARTA – sprendimas priimtas.

13. Dėl pritarimo bendradarbiavimo ir duomenų teikimo sutarčiai.
K40-7 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

14. Dėl Alytaus rajono savivaldybės aplinkos apsaugos rėmimo specialiosios programos 2024 metų priemonių vykdymo ataskaitos patvirtinimo.
K40-8 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti. Klausimų nėra. 
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

15. Dėl gatvės pavadinimo suteikimo.
K40-9 priedas.
K40-9 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti. Pranešėjas atsako į klausimą užduotą komiteto metu, dėl sklypo numeracijos kai nėra pastato. Atsakoma, kas negalima, kada atsiranda namas, tada atsiranda adresas. Tarybos narys Danielius Jakubavičius – dėl gatvės suteikimo, kai yra 20 ir daugiau namu, nes komitete buvo siūlymas suteikti gatvės pavadinimą kai joje yra nuo 20 namų. Buvo kalbama, kad gal savivaldybė galėtų suteikti gatvės pavadinimą, kai yra mažiau nei 20 namų, nes tarnyboms ir kurjeriams sunku rasti adresus ir žmones. Pranešėjas atsako, kad įstatymas įpareigoja gatvės pavadinimus suteikti nuo 20 joje esančių namų, tačiau savivaldybė į tai žiūri lanksčiai ir dabar gatvės pavadinimas suteikiamas 13 namų tik reikia pateikti prašymą. Klausimų nėra.

Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

16. Dėl Alytaus rajono savivaldybės tarybos 2024 m. kovo 26 d. sprendimo Nr. K-50 „Dėl Alytaus rajono savivaldybės vietinės reikšmės kelių sąrašo patvirtinimo“ pakeitimo.
K40-10 priedas.
K40-10 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

17. Dėl Alytaus rajono savivaldybės tarybos 2024 m. lapkričio 21 d. sprendimo Nr. K-215 „Dėl Alytaus rajono savivaldybės apskaitoje registruoto ir faktiškai valdomo valstybės nekilnojamojo turto perėmimo savivaldybės nuosavybėn“ pakeitimo.
K40-11 priedas.
K40-11 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Pranešėjas pasidžiaugia, kad šiuo metu turima apie 75 proc. inventorizuotų kelių. Klausimų nėra.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

18. Dėl žemės ūkio paskirties valstybinės žemės sklypų, esančių Butrimonių miestelyje, Alytaus rajono savivaldybėje, nuomos.
K40-12 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti.




Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

19. Dėl naujo kitos paskirties valstybinės žemės sklypo žemės valdos projekto rengimo.
K 40-13 priedas.
K40-13 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

20.  Dėl laisvos valstybinės žemės ploto priskyrimo valstybės išperkamai ir (ar) neprivatizuojamai žemei, žemės sklypo suformavimo ir prašymo perduoti jį neatlygintinai naudotis.
K40-14 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

21. Dėl laisvos valstybinės žemės sklypo priskyrimo valstybės išperkamai ir (ar) neprivatizuojamai žemei bei prašymo perduoti jį neatlygintinai naudotis.
K40-15 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

22. Dėl žemės ūkio paskirties valstybinės žemės sklypo, esančio Butrimonių miestelyje, Alytaus rajono savivaldybėje, nuomos.
 K40-16 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Prašoma pritarti.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

23. Dėl Alytaus rajono savivaldybės tarybos 2022 m. vasario 17 d. sprendimo Nr. K-37 „Dėl Alytaus rajono želdynų ir želdinių apsaugos, priežiūros ir tvarkymo komisijos sudarymo ir nuostatų patvirtinimo“ pakeitimo.
K40-30 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Pranešėjas įvardija pakeitimus po vyriausybės atstovo pastabų: išbraukti <18> ir <19> punktus. Nuostatų 20 punktą (buvęs 23) papildyti ir išdėstyti nauja redakcija. Vaizdo įrašo https://www.youtube.com/watch?v=y00-P2LDSNM 35-37 minutės. Prašoma pritarti su pakeitimais.
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.

24. Dėl Alytaus rajono savivaldybės aplinkos apsaugos rėmimo 2025 metų specialiosios programos patvirtinimo.
      K40-32 išvada.
Pranešėjas – Algirdas Latvys, Komunalinio ūkio ir žemės ūkio skyriaus vedėjas, laikinai atliekantis Architektūros skyriaus vedėjo pareigas.
Komentarai: sprendimo projektas buvo pristatytas komitetų posėdžiuose, jam buvo pritarta. Siūloma pritarti sprendimo projektui. 
Balsavo:
          už – 22; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.




25. Dėl Alytaus rajono savivaldybės tarybos 2023 m. birželio 8 d. sprendimo Nr. K-131 „Dėl Alytaus rajono savivaldybės etikos komisijos sudarymo“ pakeitimo.
K40-20 išvada.
Pranešėja – Erika Draugelienė,  Teisės, civilinės metrikacijos ir vidaus administravimo skyriaus vedėjo pavaduotoja. 
Komentarai: tarybos sprendimo projektu siekiama priimti sprendimą dėl Alytaus rajono savivaldybės tarybos (toliau – Savivaldybės tarybos) 2023 m. birželio 8 d. sprendimo Nr. K-131 „Dėl Alytaus rajono savivaldybės Etikos komisijos sudarymo“ pakeitimo. Etikos komisijos narė, Butrimonių seniūnijos Butrimonių seniūnaitijos seniūnaitė Toma Anušauskaitė laimėjo konkursą į Alytaus rajono savivaldybės administracijos Punios seniūnijos seniūno pareigas ir vadovaujantis Lietuvos Respublikos vietos savivaldos įstatymo (toliau – įstatymas) nuostatomis nebegalėjo toliau vykdyti seniūnaičio funkcijų, todėl buvo organizuoti nauji seniūnaičių rinkimai ir 2025-01-13 mero potvarkiu K2-15 patvirtinti galutiniai rezultatai. Jungtinė Punios ir Butrimonių seniūnijų seniūnaičių sueiga 2025-01-24 posėdžio protokolu Nr. R4-1(1.32) į Alytaus rajono savivaldybės Etikos komisiją delegavo Odetą Supranavičienę, Butrimonių seniūnijos Butrimonių seniūnaitijos seniūnaitę. 2024-05-03 Tarybos narė Deimantė Grigaravičienė pateikė pranešimą Nr. K57-511 „Dėl pasikeitusių asmens duomenų“, pasikeitus pavardei iš Jurčiukonytė į Grigaravičienė, ji keistina ir Tarybos sprendime. Sprendimo projektas buvo pristatytas komitetų posėdžiuose, jam buvo pritarta. Klausimų nėra. 
Balsavo:
          už – 21; 
	         prieš – 0;
	susilaikė – 1;
		nebalsavo – 0.
          NUTARTA – sprendimas priimtas.

26. Dėl Alytaus rajono savivaldybės tarybos 2023 m. balandžio 6 d. sprendimo Nr. K-15 „Dėl Alytaus rajono savivaldybės tarybos veiklos reglamento patvirtinimo“ pakeitimo.
K40-36 išvada.
Pranešėja – Erika Draugelienė,  Teisės, civilinės metrikacijos ir vidaus administravimo skyriaus vedėjo pavaduotoja. 
Komentarai: sprendimo projektas buvo pristatytas ir apsvarstytas visuose komitetų posėdžiuose, projektui buvo pritarta. Prašoma Tarybos pritarti. 
Tarybos narė Gintarė Jociunskaitė pasisako, kad projektas visuose komitetuose buvo išsamiai pristatytas ir sukėlė daug klausimų ir klausia pranešėjos – jei mažumos atstovai prieš dvi dienas nepateiks klausimų tarybos posėdžių sekretorei, ar jie galės klausimus pateikti mažumos valandos metu, kaip yra numatyta Vietos savivaldos įstatyme? Prašoma atsakyti taip arba ne. Pranešėja atsako, kad jei bus pritarta ir numatyta reglamente, kad klausimus pateikti prieš 2 dienas, tuomet nebus galimybės užduoti klausimus žodžiu. 
Tarybos narys Danielius Jakubavičius klausia, kaip vyks mažumos valanda, kuomet klausimai bus užduoti iš anksto? Tarybos narys Danielius Jakubavičius pasisako apie nedalyvavimo mažumos valandoje priežastį. Pranešėja atsako, kad dažnai buvo replikuojama, kad uždavus klausimą negaunamas išsamus ir tikslus atsakymas, pasak Danieliaus Jakubavičiaus dažnai gaunami atsakymai į klausimus yra ne tokie, kokius tikimasi išgirsti, todėl ir siūloma tvarką, kad atsakymai būtų tikslūs, o ne „į lankas“.
Tarybos narys Algirdas Vrubliauskas teiraujasi dėl pateikto siūlymo, kad apie mažumos valandą opozicija ar opozicijos lyderis būtų informuojamas kuo anksčiau, tokią nuostatą įtraukiant į veiklos reglamentą. Opozicijos lyderis pasisako apie užduodamų klausimų svarbą ir aktualijas bei atsakymų svarbą. Pranešėja atsako, kad meras šaukia posėdžius ir sprendžia, kada šaukti ir kada informuoti. 
Tarybos narys Lukas Grigaravičius replikuoja Danieliui Jakubavičiui dėl „nemokėjimo kalbėti“, dėl režimų bei minimų pavardžių, tai neteisinga interpretacija. Buvo kalbama, kad susidaro įspūdis, kad mažumos valanda yra mažumai labai svarbi, tačiau vienoje iš jų nedalyvavote bei nebuvo sakoma, kad „nemokate kalbėti“.
Tarybos narys Algirdas Vrubliauskas teiraujasi dėl nuostatos įtraukimo į veiklos reglamentą galimybės, kad apie mažumos valandą opozicija ar opozicijos lyderis būtų informuojamas kuo anksčiau. 
Tarybos narys Gintaras Chščenavičius teiraujasi dėl galimybės užduoti klausimus žodžiu ir sutinka, kad nežinant atsakymo jis butų pateikiamas vėliau. Kodėl bijoma? Pranešėja atsako dar kartą, kad jei atsakymus į klausimus norima gauti čia ir dabar, tam reikia pasiruošimo. Posėdžio pirmininkė Rasa Vitkauskienė pasisako, kad yra pateiktas būtent toks projektas, dėl kurio siūloma balsuoti. Klausimų nėra.
Balsavo:
          už – 16; 
	         prieš – 6;
	susilaikė – 0;
		nebalsavo – 0.
          NUTARTA – sprendimas priimtas.

27. Dėl Alytaus rajono savivaldybės mokinių vežimo, vežimo išlaidų kompensavimo, mokyklinių autobusų naudojimo ir teikiamų mokamų paslaugų tvarkos aprašo patvirtinimo ir kompensacijos dydžio nustatymo.
K40-35 išvada.
Pranešėja – Giedrė Volungevičienė, Švietimo, kultūros ir sporto skyriaus vedėja.
Komentarai: parengto sprendimo projekto tikslas – patvirtinti Alytaus rajono savivaldybės mokinių vežimo, vežimo išlaidų kompensavimo, mokyklinių autobusų naudojimo ir teikiamų mokamų paslaugų tvarkos aprašą (toliau – Aprašas) bei pripažinti netekusiais galios Alytaus rajono savivaldybės tarybos 2009-12-03 sprendimą Nr. K-390 „Dėl Alytaus rajono savivaldybės teritorijoje esančių švietimo įstaigų mokinių važiavimo išlaidų kompensavimo tvarkos aprašo tvirtinimo“ ir Alytaus rajono savivaldybės tarybos 2015 m. lapkričio 5 d. sprendimą Nr. K-273 „Dėl Alytaus rajono mokyklinių autobusų naudojimo tvarkos aprašo patvirtinimo“. Sprendimo projektas buvo pristatytas dviejuose komitetuose, prašoma pritarti.
Balsavo:
          už – 21; 
	         prieš – 0;
	susilaikė – 0;
		nebalsavo – 1 Deimantė Grigaravičienė.
          NUTARTA – sprendimas priimtas.

28. Dėl patalpų perdavimo pagal patikėjimo sutartį.
K40-17 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: nuo klausimo svarstymo nusišalina tarybos narys Marius Mickevičius, dėl klausimo susijusio su darboviete, nusišalinimui pritarta vienbalsiai, iš posėdžių salės išėjo 15:22 val., grįžo 15:23 val. Sprendimo projekto tikslas – perduoti VšĮ Alytaus rajono savivaldybės pirminės sveikatos priežiūros centrui savarankiškosioms savivaldybės funkcijoms vykdyti pagal patikėjimo sutartį 10 metų laikotarpiui papildomą 8,71 kv. m ploto kabinetą, adresu Naujoji g. 48, Alytaus m. Naujai suteiktose patalpose planuojama įrengti atvejo vadybininko kabinetą.


Balsavo:
          už – 20; 
	         prieš – 0;
	susilaikė – 0;
		nebalsavo – 2: Gediminas Krasauskas , Marius Mickevičius.
          NUTARTA – sprendimas priimtas.

29. Dėl patalpų perdavimo pagal panaudos sutartį.
K40-29 priedas.
K40-29 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: nuo 29 ir 30 klausimų svarstymo nusišalina tarybos narė Živilė Patinskaitė, dėl klausimo susijusio su darboviete, nusišalinimui pritarta vienbalsiai, iš posėdžių salės išėjo 15:23 val., grįžo 15:24 val. Iš posėdžių salės 15:23 val. išėjo tarybos narys Mindaugas Aldonis, grįžo 15:25 val. Iš posėdžių 15:23 salės išėjo ir negrįžo į posėdį tarybos narys Gediminas Krasauskas. Sprendimo projekto tikslas – atsižvelgiant į labdaros ir paramos fondo ,,SOS vaikų kaimų Lietuvoje draugija“ prašymą, suteikti panaudos pagrindais papildomas 32,69 kv. m ploto patalpas Pivašiūnų gimnazijos pastate, adresu Mokyklos g. 3, Pivašiūnų k., Pivašiūnų sen., Alytaus r. sav. Minėtame pastate pagal 2023-12-12 savivaldybės turto panaudos sutartį Nr. SUT-945 organizacijai perduotos 49,39 kv. m ploto patalpos, kuriose įkurtas vaikų dienos centras, skirtas padidinti Alytaus rajono rizikos grupės vaikų gerovę. Papildomai suteiktose patalpose labdaros ir paramos fondas planuoja savo lėšomis įrengti sensorinę erdvę skirtą vaikų savireguliacijai ir sensorinių poreikių atliepimui.
Balsavo:
          už – 18; 
	         prieš – 0;
	susilaikė – 0;
		nebalsavo – 4: Živilė Patinskaitė, Mindaugas Aldonis, Gediminas Krasauskas, Algirdas Vrubliauskas.
          NUTARTA – sprendimas priimtas.

30. Dėl turto perdavimo.
K40-31 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: nuo 29 ir 30 klausimų svarstymo nusišalina tarybos narė Živilė Patinskaitė, dėl klausimo susijusio su darboviete, nusišalinimui pritarta vienbalsiai, iš posėdžių salės išėjo 15:23 val., grįžo 15:24 val. Iš posėdžių salės 15:23 val. išėjo tarybos narys Mindaugas Aldonis, grįžo 15:25 val. Iš posėdžių 15:23 salės išėjo ir negrįžo į posėdį tarybos narys Gediminas Krasauskas. Alytaus rajono savivaldybėje 2024-12-31 buvo gautas Alytaus r. Butrimonių gimnazijos prašymas Nr. S-195 ir 2025-01-02 Alytaus r. Simno gimnazijos prašymas Nr. IS-1 perduoti patikėjimo teise valdyti, naudoti ir disponuoti Alytaus rajono savivaldybei nuosavybės teise priklausantį ilgalaikį materialųjį ir trumpalaikį materialųjį turtą, įsigytą ES projekto „Mokyklų aprūpinimas gamtos ir technologinių mokslų priemonėmis“ lėšomis, kurį gimnazijos valdė pagal 2020-01-10 panaudos sutartis. Klausimų nėra.   
Balsavo:
          už – 19; 
	         prieš – 0;
	susilaikė – 0;
		nebalsavo – 3: Živilė Patinskaitė, Mindaugas Aldonis, Gediminas Krasauskas.
          NUTARTA – sprendimas priimtas.


31. Dėl neprivatizuoto nekilnojamojo turto perėmimo Alytaus rajono savivaldybės nuosavybėn.
K40-33 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: iš posėdžių salės 15:23 val. išėjo tarybos narys Mindaugas Aldonis, grįžo 15:25 val. Iš posėdžių 15:23 salės išėjo ir negrįžo į posėdį tarybos narys Gediminas Krasauskas. Vadovaujantis nuo 1991 m. birželio 30 d. iki 2001m. sausio 1 d. galiojusio Lietuvos Respublikos butų privatizavimo įstatymo (toliau – BPĮ) 4 straipsnio 1, 2 dalimis, Alytaus rajono valdybos 1992 m. liepos 20 d. potvarkiu Nr. 234-v „Dėl leidimo pirkti butus ir įkainojimo aktų tvirtinimo“ ir Alytaus rajono valdybos 1992 m. gruodžio 16 d. potvarkiu Nr. 384-v „Dėl leidimo pirkti butus ir įkainojimo aktų tvirtinimo“ (toliau – Potvarkiai), 1992 metais Alytaus rajono savivaldybė (toliau – Savivaldybė) pardavė, o butus turintys asmenys, kurie iki 1989 m. lapkričio 3 d. nuolat gyveno Lietuvos Respublikos teritorijoje ir BPĮ įsigaliojimo dieną buvo perkamo buto nuomininkai ar jų šeimų nariai, nupirko (privatizavo) visus penkis namo, esančio Alytaus r. sav.,  Dauguose, Vytauto g. 20 (unikalus daikto Nr.  3394-5000-113), butus ir atitinkamai po ūkinio pastato dalį (toliau – Turtas).
Tačiau dėl tuo metu įvykusios skaičiavimo (techninės) klaidos liko neparduota (neprivatizuota) Savivaldybei priklausanti 8/45 dalis ūkinio pastato (unikalus daikto Nr. 3394-5000-1024), kuriai Nekilnojamojo turto registre daiktinės teisės iki šios dienos yra neįregistruotos.
Savivaldybei šis Turtas priklauso nuo 1991 metų, tačiau nėra išlikusių jokių šį faktą patvirtinančių dokumentų. Vadovaujantis Vidaus administravimo dokumentų saugojimo terminų rodyklės, patvirtintos Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Vidaus administravimo dokumentų saugojimo terminų rodyklės patvirtinimo“ 11 punktu, bei atsižvelgiant į minimalų Turto administravimo dokumentų saugojimo terminą (10 metų), 1991-2013 m. Savivaldybės Turto administravimo dokumentai,  pasibaigus jų saugojimo terminui,  vadovaujantis Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“ nustatyta tvarka, buvo sunaikinti.
  Be Potvarkių, Savivaldybė turi išlikusias tarybinio laikotarpio dokumentų (orderių) kopijas, įrodančias, kad 1982 m. spalio 5 d., 1990 m. balandžio 17 d. gyvenamą plotą apsigyventi adresu Daugai, Vytauto g. 20 (K. Požėlos g. 20) skyrė tuometinis Daugų miesto liaudies deputatų tarybos vykdomasis komitetas, kuris po Lietuvos Nepriklausomybės atkūrimo, vadovaujantis Lietuvos Respublikos vietos savivaldos pagrindų įstatymu (galiojęs nuo 1990 m. kovo 11 d. iki 1995 m. kovo 26 d.) ir Lietuvos Respublikos vietos savivaldos įstatymu (toliau – VSĮ), įsigaliojusiu nuo 1995 m. kovo 26 d., buvo pertvarkytas į  atitinkamas Savivaldybės institucijas. 
Savivaldybė, atsižvelgdama į aukščiau įvardintas aplinkybes, 2024 m. spalio 17 d. raštu Nr. K26-4051 „Dėl nekilnojamojo turto įregistravimo“ kreipėsi į VĮ Registrų centrą, prašydama įregistruoti Savivaldybės nuosavybę į likusią neparduotą (neprivatizuotą) 8/45 ūkinio pastato (unikalus daikto Nr. 3394-5000-1024), esančio Alytaus r. sav.,  Daugai, Vytauto g. 20, dalį.
VĮ Registrų centras 2024 m. spalio 24 d. raštu Nr. SPR4-987(14.5E) “Nekilnojamojo turto registro tvarkytojo sprendimas prašymą atmesti“ savivaldybės prašymą atmetė, nurodydamas, kad vadovaujantis 1997 m. gruodžio 2 d. Lietuvos Respublikos valstybės turto perėmimo savivaldybių nuosavybėn įstatymu Nr. VIII-546 (galiojanti redakcija nuo 2022 m. liepos 8 d.) Savivaldybės tarybos sprendimas dėl turto perėmimo savivaldybės nuosavybėn galėtų būti tinkamas pagrindas registruoti savivaldybės nuosavybėn teises į nekilnojamuosius daiktus Nekilnojamojo turto registre. Klausimų nėra.
Balsavo:
          už – 20; 
	         prieš – 0;
	susilaikė – 0;
		nebalsavo – 2: Mindaugas Aldonis, Gediminas Krasauskas.
          NUTARTA – sprendimas priimtas.

32. Dėl turto perdavimo pagal patikėjimo sutartį.
K40-37 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.
[bookmark: _Hlk188351922]Komentarai: nuo klausimo svarstymo nusišalina tarybos narys Marius Mickevičius, dėl klausimo susijusio su darboviete, nusišalinimui pritarta vienbalsiai, iš posėdžių salės išėjo 15:25 val., grįžo 15:26 val. Iš posėdžių 15:23 salės išėjo ir negrįžo į posėdį tarybos narys Gediminas Krasauskas. Alytaus rajono savivaldybėje 2025-01-20 buvo gautas VšĮ Alytaus rajono savivaldybės pirminės sveikatos priežiūros centro prašymas Nr. S-52 ir 2025-01-28 prašymas Nr. S-72 perduoti patikėjimo teise valdyti, naudoti ir disponuoti juo Alytaus rajono savivaldybei nuosavybės teise priklausantį ilgalaikį materialųjį ir trumpalaikį materialųjį turtą, įsigytą ES projektų „Alytaus rajono sveikatos centro sudėtyje teikiamų sveikatos priežiūros paslaugų infrastruktūros modernizavimas“ bei „Mobilių komandų teikiamų paslaugų kokybės ir prieinamumo gerinimas Alytaus rajono savivaldybėje“ pagal pridedamus 1 ir 2 priedus, lėšomis. Projektui buvo pritarta trijuose komitetų posėdžiuose, prašoma pritarti. Klausimų nėra.  
Balsavo:
          už – 20; 
	         prieš – 0;
	susilaikė – 0;
		nebalsavo – 2: Gediminas Krasauskas, Marius Mickevičius.
          NUTARTA – sprendimas priimtas.

33. Dėl turto nuomos viešo konkurso būdu.
K40-39 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: iš posėdžių 15:23 salės išėjo ir negrįžo į posėdį tarybos narys Gediminas Krasauskas. Sprendimo projekto tikslas – išnuomoti Alytaus rajono savivaldybei nuosavybės teise priklausančias 30,58 kv. m ploto patalpas, ritualinėms paslaugoms teikti, esančias Daugų palaikomojo gydymo ir slaugos ligoninėje, adresu Vlado Mirono g. 9-2, Daugų m., Daugų sen., Alytaus r. sav. Minėtos patalpos nuo 2015 metų išnuomotos UAB ,,Kopainė“. Nuomos sutarties terminas baigiasi š. m. kovo 1 d. Sutartis negali būti pratęsiama, nes Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 5 dalyje yra apibrėžta, jog savivaldybės ilgalaikis materialusis turtas gali būti išnuomotas ne ilgesniam kaip 10 metų laikotarpiui (įskaitant nuomos termino pratęsimą). Atsižvelgiant į tai šiuo sprendimo projektu siūloma negyvenamąsias patalpas išnuomoti viešo konkurso būdu. Pagal Alytaus rajono savivaldybės materialiojo turto nuomos tvarkos apraše nustatytą formulę apskaičiuota pradinė nuomos kaina – 0,81 Eur (be PVM) už 1 kv. m per mėnesį. Nuomojamos patalpos yra pritaikytos ritualinių paslaugų teikimui, todėl siūloma patvirtinti didesnį pradinį nuompinigių dydį – 3,00 Eur (be PVM) už 1 kv. m per mėnesį. Klausimų nėra.
Balsavo:
          už – 24; 
	         prieš – 0;
	susilaikė – 1;
		nebalsavo – 1 Gediminas Krasauskas.
          NUTARTA – sprendimas priimtas.

34. Dėl nekilnojamojo turto pirkimo Alytaus rajono savivaldybės nuosavybėn.
K40-40 išvada.
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: iš posėdžių 15:23 salės išėjo ir negrįžo į posėdį tarybos narys Gediminas Krasauskas. Šiuo sprendimo projektu teikiama pritarti buto su rūsiu, esančio Centrinė g. 9-4, Kančėnų k., Daugų sen., Alytaus r. sav., ir  1/12 dalies ūkinio pastato, esančios Dusmenų g. 16, Kančėnų k., Daugų sen., Alytaus r. sav., pirkimui. Įsigytas butas su priklausiniais papildys Alytaus rajono savivaldybės socialinio būsto fondo sąrašą ir bus siūlomas išsinuomoti šeimoms, įrašytoms į Asmenų ir šeimų, turinčių teisę į socialinio būsto nuomą, sąrašą. Sprendimo projektui buvo pritarta trijuose komitetų posėdžiuose, prašoma pritarti ir Taryboje. Klausimų nėra.
Balsavo:
          už – 21; 
	         prieš – 0;
	susilaikė – 0;
		nebalsavo – 1 Gediminas Krasauskas.
          NUTARTA – sprendimas priimtas.

35. Dėl pritarimo projektui „Simno Švč. Mergelės Marijos Ėmimo į dangų bažnyčios įveiklinimas ir aktualizavimas“ ir jo dalinio finansavimo.
K40-21 išvada.
Pranešėja – Andrė Zenevičienė, Finansų ir investicijų skyriaus vedėja.
Komentarai: iš posėdžių 15:23 salės išėjo ir negrįžo į posėdį tarybos narys Gediminas Krasauskas.  Sprendimo projektas buvo pristatytas visuose komitetų posėdžiuose. Komunalinio ūkio plėtros ir aplinkos apsaugos komitete buvo pasiūlyta prisidėti 26 proc. ir nuo netinkamų finansuoti išlaidų. Sveikatos apsaugos ir socialinių reikalų komitete buvo pasiūlyta prisidėjimą didinti iki 30 proc. Visų komitetų siūlymai buvos apsvarstyti Ekonomikos ir biudžeto komitete, kurio metu buvo pritarta projektui be pakeitimų.  Pranešėjos komentarai yra vaizdo įrašo  https://www.youtube.com/watch?v=y00-P2LDSNM  55-56 minutės. 
Tarybos narė Jūratė Overaitytė-Jakubavičienė pasisako, kad ši bažnyčia yra pati seniausia, turinti savo istoriją, tradicijas, šios bažnyčios klebonas yra labai aktyvus, nuolat vyksta bažnyčios remonto darbai ir tikėtina, kad klebonui šiam projektui įgyvendinti truks apie 77 000 Eur. Klebonui ir parapijai tai yra dideli pinigai, todėl kaip ir komitete siūlo prisidėti 26 proc. nuo tinkamų ir 26 proc. nuo netinkamų finansuoti išlaidų. Pranešėjos komentarai, kad tai būtų rizikinga – vaizdo įrašo  https://www.youtube.com/watch?v=y00-P2LDSNM 57-59 minutės. Tarybos nariai kviečiami balsuoti taip, kaip nematyta projekte. Klausimų nėra.
Balsavo:
          už – 21; 
	         prieš – 0;
	susilaikė – 0;
		nebalsavo – 1 Gediminas Krasauskas.
          NUTARTA – sprendimas priimtas.
36. Dėl pritarimo projekto rengimui ir įgyvendinimui pagal 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonę Nr. 02-001-06-04-01 „Skatinti pastatų renovaciją“.
K40-25 išvada.
Pranešėja – Andrė Zenevičienė, Finansų ir investicijų skyriaus vedėja.
Komentarai: iš posėdžių 15:23 salės išėjo ir negrįžo į posėdį tarybos narys Gediminas Krasauskas, todėl posėdyje dalyvauja 21 tarybos narys. Pranešėja informuoja, kad sprendimo projektas buvo pristatytas visuose komitetų posėdžiuose, klausimui buvo pritarta, prašoma pritarti.  
Balsavo:
          už – 21; 
	         prieš – 0;
	susilaikė – 0;
		nebalsavo – 0.
          NUTARTA – sprendimas priimtas.
37. Dėl Alytaus rajono savivaldybės tarybos 2024 m. lapkričio 21 d. sprendimo Nr. K-202 „Dėl pritarimo projektui „Visos dienos mokyklos paslaugų prieinamumo didinimas“ pakeitimo.
K40-3 išvada.
Pranešėja – Andrė Zenevičienė, Finansų ir investicijų skyriaus vedėja.
[bookmark: _Hlk191454974]Komentarai: iš posėdžių 15:23 salės išėjo ir negrįžo į posėdį tarybos narys Gediminas Krasauskas, todėl posėdyje dalyvauja 21 tarybos narys. Iš posėdžių 15:33 salės išėjo ir balsavime nedalyvavo tarybos narys Šarūnas Bernatavičius. Pranešėja informuoja, kad sprendimo projektas buvo pristatytas visuose komitetų posėdžiuose, klausimui buvo pritarta, prašoma pritarti.  
Balsavo:
          už – 17; 
	         prieš – 0;
	susilaikė – 3;
		nebalsavo – 1 Šarūnas Bernatavičius.
          NUTARTA – sprendimas priimtas.

38. Dėl Alytaus rajono savivaldybės tarybos 2023 m. birželio 8 d. sprendimo Nr. K-112 „Dėl Alytaus rajono savivaldybės biudžeto sudarymo ir vykdymo, asignavimų administravimo ir atskaitomybės tvarkos aprašo patvirtinimo“ pakeitimo.
K40-27 išvada.
Pranešėja – Andrė Zenevičienė, Finansų ir investicijų skyriaus vedėja.
Komentarai: iš posėdžių 15:23 salės išėjo ir negrįžo į posėdį tarybos narys Gediminas Krasauskas, todėl posėdyje dalyvauja 21 tarybos narys. Iš posėdžių 15:33 salės išėjo ir balsavime nedalyvavo tarybos narys Šarūnas Bernatavičius. Pranešėja informuoja, kad sprendimo projektas buvo pristatytas visuose komitetų posėdžiuose, klausimui buvo pritarta. Gauta vyriausybės atstovo teisininko pastaba, po kurios atlikti taisymai projekte: tvarkos aprašas papildytas 1.2.,1.3, 1.5 punktu, dėl Biudžeto sandaros įstatyme įtrauktos sąvokos „Savivaldybių administracijose jų įgalioti asmenys privalo“, atitinkamai šia sąvoka „įgaliotus asmenis“ papildomi ir tvarkos aprašo punktai. Komunalinio ūkio plėtros ir aplinkos apsaugos komitete buvo pasiūlyta 102 punkte numatyti, kad įstaigos gavę ES lėšas informuotų Finansų ir investicijų skyrių per 3 d. d.,  tačiau apklausus įstaigas išsiaiškinta, kad terminas sekančią darbo dieną yra tinkamas. . Prašoma pritarti su pakeitimais po vyriausybės atstovo pastabų nekeičiant siūlytų terminų dėl pranešimo laiko. 
Balsavo:
          už – 20; 
	         prieš – 0;
	susilaikė – 0;
		nebalsavo – 1 Šarūnas Bernatavičius.
          NUTARTA – sprendimas priimtas.

39. Dėl Alytaus rajono savivaldybės 2025–2027 metų strateginio veiklos plano patvirtinimo.
K40-34 priedas.
K40-34 išvada.
      Pranešėja – Andrė Zenevičienė, Finansų ir investicijų skyriaus vedėja.
Komentarai: iš posėdžių 15:23 salės išėjo ir negrįžo į posėdį tarybos narys Gediminas Krasauskas, todėl posėdyje dalyvauja 21 tarybos narys. Iš posėdžių 15:33 salės išėjęs tarybos narys Šarūnas Bernatavičius, į posėdžių salę grįžo 15:36 val. Posėdžio pirmininkė Rasa Vitkauskienė, Alytaus rajono savivaldybės merė, prašo prisistatyti tarybos narius, kuriems reikėtų nusišalinti nuo 39 ir 40 klausimų, prisistato Deimantė Grigaravičienė ir Živilė Patinskaitė. Posėdžio pirmininkė prašo ir teikia siūlymą Tarybai patvirtinti, kad nuo 39 ir 40 klausimų nusišalinti tarybos nariams nereikėtų, nes tai nėra tiesiogiai susiję su jų vykdoma veikla. Siūlymui pritarta vienbalsiai.   
Pranešėja informuoja, kad sprendimo projektas buvo pristatytas visuose komitetų posėdžiuose, ir pristato atliktus pakeitimus sprendimo projekte, po išgirstų komentarų komitetų posėdžiuose:
1. Dėl techninės klaidos tikslinama  2 lentelė. 2025–2027 metų asignavimų ir kitų lėšų pasiskirstymas pagal programas (tūkst. eurų)
Lentelė projekte 2 lentelė. 2025–2027 metų asignavimų ir kitų lėšų pasiskirstymas pagal programas (tūkst. eurų)
Programos uždavinio, priemonės kodas ir požymis Uždavinio, priemonės pavadinimas, finansavimo šaltiniai 2025 metų asignavimai ir kitos lėšos     2026 metų asignavimai ir kitos lėšos 2027 metų asignavimai ir kitos lėšos Savivaldybės strateginio plėtros plano priemonės kodas
Keičiama į lentelę
2 lentelė. 2025–2027 metų asignavimų ir kitų lėšų pasiskirstymas pagal programas (tūkst. eurų)
Eil. Nr. Programos kodas ir pavadinimas 2025 metų asignavimai ir kitos lėšos 2026 metų asignavimai ir kitos lėšos 2027 metų asignavimai ir kitos lėšos

1. Patikslintas rodiklio pavadinimas 4 lentelė. Programos uždaviniai, priemonės ir jų stebėsenos rodikliai 1 programoje.
Rodiklis projekte 
E-01-01-01    Jaunimo politikos įgyvendinimą užtikrinančių jaunimo ar su jaunimu dirbančių organizacijų dalis nuo viso Alytaus rajono (procentai)

Tikslinama, pastaba buvo išsakyta komiteto metu. 
E-01-01-01    Jaunimo politikos įgyvendinimą užtikrinančių jaunimo ar su jaunimu dirbančių organizacijų dalis nuo visų Alytaus rajono organizacijų (procentai)

1. Pridėta išnaša su paaiškinimais 
Prie lentelių - „2025–2027 metų programos įgyvendinimo uždaviniai, priemonės, asignavimai ir kitos lėšos (tūkst. eurų)“
Išnaša - 2 Vadovaujantis strateginio planavimo metodikos veiklos plano forma, lentelėse 6 skiltyse pateikiama Savivaldybės strateginio plėtros plano (toliau-SPP)  priemonės kodas. ARS SPP tikslių priemonių nenumatyta. Todėl skiltyje pateikiama SPP koduotė tikslo ar uždavinio, atsižvelgiant į tai, kad strateginio veiklos plano priemonės atitinka keliamus uždavinius ar tikslus, numatytus strateginiame plėtros plane.
Pridėta išnaša prie lentelių „Programos uždaviniai, priemonės ir jų stebėsenos rodikliai“
Išnaša - 3 Vadovaujantis strateginio planavimo metodikos veiklos plano forma, lentelėse 6 skiltyse pateikiama SPP plano rodiklio kodas. Kadangi ARS SPP rodiklių nenumatyta, skiltyje tokia informacija nepateikiama dėl informacijos stokos.
1. Dėl techninės klaidos patikslintas rodiklis priemonės 10 lentelė. „Programos uždaviniai, priemonės ir jų stebėsenos rodikliai“
keičiamas rodiklis iš 
 05-01-05(TP) Daugiatikslių plėtros projektų įgyvendinimas                   2025             2026              2027               
R-05-01-05-01Panaudotų lėšų dalis, nuo skirto finansavimo (procentai)   100,00           100,00           100,00           
keičiamas į 
 05-01-05(TP) Daugiatikslių plėtros projektų įgyvendinimas                   2025             2026              2027               
R-05-01-05-01 Panaudotų lėšų dalis, nuo skirto finansavimo (procentai)  100,00           0,00               0,00               

1. Keičiamas rodiklis 12 lentelė. „Programos uždaviniai, priemonės ir jų stebėsenos rodikliai“
06-01-05(TP) Alytaus rajono savivaldybės įmonės  „Simno komunalininkas“ įgyvendinamųjų priemonių komunalinio ūkio plėtros srityje finansavimas                                                                                  
R-06-01-05-01                     Įmonės pelningumo rodiklis (tūkst. Eur.)    (22,30)          (15,30)          (12,00)          
Keičiamas rodiklis į 
R-06-01-05-01                     Įmonės nuostolio mažėjimo procentas (procentai)             6,00               7,00                      8,00               

1. Pridedama nauja priemonė
10-05-13(TP) Investicijos į medicininę įrangą Alytaus rajono gyventojų sveikatos priežiūrai
Alytaus apskrities S. Kudirkos ligoninei bus skirta 50 tūkst. eurų naujo skaitmeninio mamografo įsigijimui, siekiant gerinti regiono gyventojų sveikatos priežiūrą. Ši investicija į skaitmeninį mamografą leis Alytaus rajono gyventojams gauti modernias ir efektyvias diagnostikos paslaugas savo regione, užtikrinant ankstyvą ligų nustatymą ir savalaikį gydymą. Modernus skaitmeninis mamografas leis atlikti aukštos kokybės tyrimus vietoje, sumažins pacientų poreikį vykti į didžiųjų miestų medicinos centrus ir prisidės prie efektyvesnės prevencinės sveikatos priežiūros Alytaus regione.
Priemonės lėšos planuojamos 2025m. 10-05-13(TP) Investicijos į medicininę įrangą Alytaus rajono gyventojų sveikatos priežiūrai 50 tūkst. Eur. 
Pridedamas rodiklis  20 lentelė. Programos uždaviniai, priemonės ir jų stebėsenos rodikliai 
10-05-13(TP) Investicijos į medicininę įrangą Alytaus rajono gyventojų sveikatos priežiūrai                2025                      2026              2027              
R-10-05-13-01  Mamografijos tyrimų laukimo laiko sumažėjimas (dienos)                    93,00                      80,00             65,00AtitAti  
Atitinkamai kečiamos lėšų lentelėse. 
 Pranešėjos klausimo pristatymas – vaizdo įrašo https://www.youtube.com/watch?v=y00-P2LDSNM 1:03-1:08 minutės. Prašoma pritarti su minėtais pakeitimais. 
Balsavo:
          už – 16; 
	         prieš – 0;
	susilaikė – 5;
		nebalsavo – 0.
          NUTARTA – sprendimas priimtas.

40. Dėl Alytaus rajono savivaldybės 2025–2027 metų biudžeto patvirtinimo.
K40-28 priedas.
K40-28 išvada.
Pranešėja – Rasa Vitkauskienė, Alytaus rajono savivaldybės merė. 
Pranešėja – Andrė Zenevičienė, Finansų ir investicijų skyriaus vedėja.
Komentarai: iš posėdžių 15:23 salės išėjo ir negrįžo į posėdį tarybos narys Gediminas Krasauskas, todėl posėdyje dalyvauja 21 tarybos narys.
[bookmark: _Hlk127361506]Pranešėja – Rasa Vitkauskienė, Alytaus rajono savivaldybės merė, prieš svarstant klausimą prašo Ekonomikos ir biudžeto komiteto pirmininką Česlovą Mulmą pristatyti išvadą „Dėl Alytaus rajono savivaldybės 2025–2027 metų biudžeto patvirtinimo“. Komiteto pirmininkas pristato išvadą – „Savivaldybės 2025 metų biudžeto projektas parengtas atsakingai, lėšos paskirstytos racionaliai, vadovaujantis biudžeto sudarymą reglamentuojančiais teisės aktais, ministerijų įsakymais, Alytaus rajono savivaldybės tarybos veiklos reglamentu bei Alytaus rajono savivaldybės 2025–2027 metų strateginio veiklos plano projektu. Savivaldybės 2025 metų biudžeto projektui Ekonomikos ir biudžeto komitetas pritaria.“
Pranešėja – Rasa Vitkauskienė, Alytaus rajono savivaldybės merė, Alytaus rajono savivaldybės tarybos posėdyje pristatyto 2025 metų Alytaus rajono savivaldybės biudžetą. Iš viso jame planuojama daugiau nei 61 milijonų eurų. Tai net 13 mln. eurų daugiau nei pernai. Tokį biudžeto augimą lėmė pradėti įgyvendinti nauji Europos Sąjungos projektai ir planuojamos ES lėšos jiems įgyvendinti, didėjantis minimalus darbo užmokestis ir valstybės skiriamos papildomos lėšos.
„Pristatydama vieną svarbiausių metų dokumentų – 2025 metų Alytaus rajono biudžetą – pirmiausia noriu padėkoti aktyviai mūsų rajono bendruomenei. Nuoširdžiai džiaugiuosi susitikimuose matydama neabejingus veidus – tai aiškus įrodymas, jog gyventojams rūpi mūsų rajono ateitis. Bendruomenių įsitraukimas ir teikiami siūlymai leidžia geriau suprasti, kokių sprendimų reikia, kad Alytaus rajonas taptų dar patogesne, saugesne ir patrauklesne vieta gyventi. Šių metų biudžetas – ženkliai didesnis nei praėjusių, o kiekviena finansinė eilutė sudėliota atsakingai, racionaliai ir, svarbiausia, atsižvelgiant į gyventojų lūkesčius bei realius poreikius. Alytaus rajono savivaldybės 2025–2027 m. strateginio veiklos plano kryptys atsispindi ir šių metų biudžete. Biudžeto projektas buvo nuodugniai svarstytas komitetuose, dėkoju visiems tarybos nariams už atsakingą požiūrį į mūsų rajono finansus“, – pristatydama biudžetą tarybai kalbėjo Alytaus rajono savivaldybės merė Rasa Vitkauskienė.

Biudžeto struktūra
[image: Paveikslėlis, kuriame yra tekstas, ekrano kopija, žemėlapis, dizainas

Dirbtinio intelekto sugeneruotas turinys gali būti neteisingas.] 
Planuojama, kad daugiausia pajamų – 49 proc. – bus surinkta iš mokesčių. 28 proc. biudžeto sudarys dotacijos, skirtos valstybės deleguotoms funkcijoms vykdyti (civilinei saugai, užimtumo didinimo programoms įgyvendinti, mobilizacijai, jaunimo teisių apsaugai, melioracijai, žemės ūkio funkcijoms atlikti, priešgaisrinei saugai, visuomenės sveikatos priežiūros funkcijoms vykdyti; socialinėms paslaugoms ir kt. funkcijoms vykdyti) bei ES lėšos, skirtos projektams įgyvendinti.
19 proc. – apyvartos lėšos. Šios lėšos susidarė dėl viršplaninių pajamų; pradėtų vykdyti, bet nebaigtų darbų, kurių vykdymas persikėlė į 2025 m.; užsitęsusių viešųjų pirkimų procedūrų, taip pat dėl to, kad nebuvo sniego ir sutaupyta lėšų, kurios buvo numatytos keliams barstyti ir valyti.
Kitas pajamas – tai yra 2 mln. eurų sudarys palūkanos, nuomos mokestis už valstybinę žemę, biudžetinių įstaigų pajamos už paslaugas, nekilnojamo turto nuomos pajamos, rinkliavos (pvz. už leidimus prekybai).

 Pajamų rūšys
[image: Paveikslėlis, kuriame yra tekstas, ekrano kopija, dizainas, Šriftas

Dirbtinio intelekto sugeneruotas turinys gali būti neteisingas.]
Šiemet biudžetas yra beveik 13 milijonų eurų didesnis nei pernai. Mokesčių planuojama surinkti 30 mln. Eur. Tai net 4 mln. daugiau nei pernai.
Daugiau nei 17 mln. Eur dotacijų – tai net 6 mln. Eur daugiau nei pernai.
19 proc. apyvartos lėšos, kurios sudaro beveik 12 mln. Šios lėšos susidarė dėl viršplaninių pajamų darbų, užsitęsusių viešųjų pirkimų procedūrų, sutaupytų lėšų kelių barstymui ir valymui.
6 tūkst. Eur – tai sandoriai su materialiuoju ir nematerialiuoju turtu, finansiniai įsipareigojimai, pajamos už parduotą turtą.

Svarbiausios sritys ir pokyčiai
[image: Paveikslėlis, kuriame yra tekstas, apranga, ekrano kopija, asmuo

Dirbtinio intelekto sugeneruotas turinys gali būti neteisingas.]
Vienas iš svarbiausių pokyčių, kurį tikrai pajus visi rajono gyventojai, yra reikšmingi infrastruktūros gerinimo darbai. Šiais metais ženkliai didinamos investicijos į rajono kelius – keliams numatoma skirti beveik 5 milijonais eurų daugiau nei pernai.
Švietimo sektoriui šiemet bus skiriama 3 su puse milijono eurų daugiau nei pernai. „Esame įsitikinę, kad kokybiškas ugdymas yra investicija į mūsų ateitį“, – sakė merė R. Vitkauskienė.
Socialinei ir sveikatos apsaugai planuojami papildomi 3 milijonai eurų. Tai leis užtikrinti geresnes paslaugas socialiai pažeidžiamiems gyventojams bei gerinti sveikatos priežiūros prieinamumą ir kokybę. Viešųjų paslaugų užtikrinimui ir tobulinimui numatyta skirti 126 tūkstančiais eurų daugiau. Tai leis stiprinti administracines paslaugas, gerinti jų kokybę ir prieinamumą rajono gyventojams.
Skiriamas didesnis finansavimas ir rajono ekonominiam augimui skatinti – palankios verslo aplinkos kūrimui, turizmo vystymui, aplinkos apsaugai ir žemės ūkiui. „Tikime, kad šios investicijos padės kurti tvaresnę ir stipresnę mūsų rajono ekonomiką“, – sakė merė. Kultūra yra neatsiejama bendruomenės stiprinimo dalis. Todėl šiai sričiai šiemet planuojama skirti beveik 270 tūkstančių eurų daugiau nei pernai. Tai leis plėtoti kultūrinius projektus, stiprinti vietos bendruomenių veiklą ir skatinti aktyvų kultūrinį gyvenimą.
Rajono infrastruktūra
[image: Paveikslėlis, kuriame yra tekstas, ekrano kopija

Iš viso Alytaus rajono infrastruktūrai planuojama skirti 20 milijonų. Iš jų daugiausia numatoma keliams ir gatvių infrastruktūrai: asfaltavimui, priežiūrai, apšvietimui. Iš viso tam planuojama skirti beveik 15 milijonų eurų. Taip pat planuojami papildomi beveik 2 milijonai eurų iš kaimo plėtros programos (KPP) lėšų, kurie čia nėra įskaičiuoti. Daugiau nei 3 milijonus eurų planuojama investuoti į gyvenamąją aplinką: socialinio būsto plėtrai, daugiabučiams namams, bendruomenių iniciatyvoms, energijos efektyvumo ir atsinaujinančių išteklių energijos gamybos ir naudojimo skatinimui; Teritorijų planavimui, specialiųjų ir detaliųjų planų rengimui numatoma 256 tūkst. Taip pat bus pradėtos Daugų ir Simno miestų bendrųjų planų keitimo procedūros. Vandentvarkai numatoma skirti daugiau nei 600 tūkst. eurų. Šios lėšos bus skirtos vandens ir nuotekų paslaugų teikimo kokybės gerinimui, gyventojų išlaidoms kompensuoti už nuotekų valymo įrenginius.
Švietimas
[image: Paveikslėlis, kuriame yra tekstas, Žmogaus veidas, apranga, kūdikis

Švietimui planuojama skirti daugiau nei 14 su puse milijonų. Daugiau nei 11 mln. bus skiriama ugdymo procesui organizuoti ir valdyti. Tai ir ikimokyklinis proceso užtikrinimas, vidurinis, pagrindinis, neformalus vaikų švietimas ir ugdymas, profesinio orientavimo organizavimas. Mokymosi kokybei gerinti numatoma daugiau nei 3 mln. eurų. Siekiant aukštesnės mokymosi kokybės ir geresnių ugdymo sąlygų mūsų mokyklose ir darželiuose bus atnaujinamos patalpos, aplinka, investuojama į mokytojų kvalifikaciją, bus tęsiamas Tūkstantmečio mokyklų projektas, kuris prisidės prie aukštesnės švietimo kokybės Alytaus rajone. Planuojama stiprinti vaikų STEAM kompetencijas, organizuoti ir kitas veiklas bei užsiėmimus, kurie turės įtakos geresniems mokymosi rezultatams. Bus įgyvendinami projektai, kurie prisidės prie švietimo sistemos tobulinimo Alytaus rajone. „Tiksliau tariant, kursime patogesnę aplinką visiems rajono vaikams, taip pat ir turintiems specialiųjų poreikių, plėsime ikimokyklinio ugdymo vietas, aprūpinsime mokyklas reikalingomis priemonėmis, pasirūpinsime ankstyvuoju ugdymu vaikams iš socialinę riziką patiriančių šeimų ir diegsime skaitmeninius sprendimus švietimo sistemoje“, – sakė merė R. Vitkauskienė. Švietimo pagalbai mokyklose bus skiriama 230 tūkst. eurų. Už šiuos pinigus bus teikiama spec. pedagoginė pagalba, įgyvendinamas projektas „Švietimo pagalbos ir koordinuotai teikiamų paslaugų užtikrinimas Alytaus rajono savivaldybėje“. Pedagogų darbo užmokestis augs daugiau nei 14 proc., kitiems – 10 proc.

 Socialinė ir sveikatos apsauga

Socialinei ir sveikatos apsaugai planuojama skirti beveik 13 milijonų. Daugiausia lėšų socialinės apsaugos srityje numatoma skirti socialinėms paslaugoms ir paramai – beveik 7 mln. eurų. Nuo šių metų padidėjus baziniams socialinių išmokų dydžiams, didinama piniginė socialinė parama nepasiturintiems gyventojams, didėja parama mirties atveju ir kitos socialinės išmokos. Pagalbos šeimai ir vaiko globos šeimoje skatinimui numatyta daugiau nei 600 tūkst. eurų. Įgyvendinant asmenų su negalia reformą, didinamos lėšos asmenų su negalia teisių apsaugos užtikrinimo priemonėms ir paslaugoms: asmenų su negalia būstams pritaikyti numatoma skirti beveik 250 tūkst. eurų. Globos namų veiklai užtikrinti numatoma 1,5 mln. eurų. Visuomenės sveikatai gerinti – beveik 370 tūkst. eurų. Daugiau lėšų skirta socialinių darbuotojų darbo užmokesčiui, jų darbo užmokestis didėja 20 proc. Sveikatos apsaugai ir specialistų pritraukimui planuojama beveik pusantro mln. eurų.
Viešosios paslaugos

Savivaldos funkcijoms užtikrinti ir viešosioms paslaugoms tobulinti skiriama daugiau nei 6,5 milijono eurų. Iš jų daugiausia planuojama viešųjų paslaugų teikimui ir skaitmenizavimui beveik 4,5 mln. eurų: tarybos, administracijos, kontrolieriaus tarnybos DU ir patalpų išlaikymui, kompiuterinei įrangai, valstybės deleguotų funkcijų vykdymui (archyvas, kalbos kontrolė, duomenų teikimas įvairiems registrams), paskolų grąžinimui, turto draudimui. Taip pat beveik pusantro milijono skiriama priešgaisrinei, civiliniai saugai ir mobilizacijai. Jaunimo politikos įgyvendinimui ir jaunų žmonių įtraukimui beveik 50 tūkst. eurų. Rajono įvaizdžio kūrimui, kuris ilgalaikėje perspektyvoje padės pritraukti daugiau investicijų visose srityse, taip pat reikalingų specialistų, numatoma beveik 150 tūkst. eurų.
Verslas ir turizmas

Verslo skatinimui ir investicijų pritraukimui numatoma šiek tiek daugiau nei 1 mln. Eur.
Savivaldybių patvirtintoms užimtumo didinimo programoms įgyvendinti beveik – 102 tūkst.
Smulkaus ir vidutinio verslo rėmimui – 100 tūkst. Eur. Pramonės zonos kūrimui Alytaus rajone numatyta 100 tūkst. Eur. Ir toliau bus tęsiamos žemės sklypų perspektyvinėje Alytaus rajono pramonės zonoje išpirkimo procedūros. Bus pradėtas įgyvendinti projektas „Bendradarbystės erdvės Dauguose sukūrimas“, kurio metu Dauguose bus įkurta verslo bendradarbystės erdvė kultūros ir pramogų industrijai. Šiais metais planuojama pradėti įgyvendinti turizmo projektus, kuriems yra numatyta beveik 1 mln. Eur., už šias lėšas bus intensyviai vykdomas dviračių takų ir viešųjų erdvių projektavimas, tikimasi pradėti ir rangos darbų pirkimo procedūras, kad kitąmet ankstyvą pavasarį jau būtų galima pradėti darbus. Kaimo bendruomenių veiklos skatinimui numatyta 100 tūkst. Bendruomenės taip pat turi galimybę dalyvauti savivaldybės skelbiamose ir finansuojamose priemonėse (programose), pavyzdžiui, kultūros, sporto, visuomenės saugumo ir kitose.

Aplinkos apsauga ir žemės ūkis

Aplinkos apsaugai ir žemės ūkiui planuojama skirti daugiau nei 3 milijonus eurų.
Iš jų – žemės ūkio konkurencingumui didinti – 100 tūkst. Eur. Didesnis dėmesys bus skiriamas melioracijai. Jau antri metai iš eilės iš savivaldybės biudžeto skiriama 100 tūkst. eurų. Valstybė šiemet skyrė beveik 189 tūkst. Taip pat iš ES lėšų numatytas vykdyti projektas „Alytaus rajono Eičiūnų, Gervėnų ir Mikalavo kadastrinių vietovių dalies melioracijos statinių rekonstrukcija“. Sistemų būklei gerinti iš viso planuojama beveik 650 tūkst. Eur. Aplinkos apsaugai užtikrinti – daugiau nei 2 mln. eurų.
Kultūra

Paskutinė, bet ne mažiau svarbi prioritetų sąraše – kultūra. Kultūrai ir jos stiprinimui iš viso planuojama skirti daugiau nei 2 mln. eurų. Viešosios bibliotekos veiklos organizavimui – beveik 900 tūkst. eurų. Kultūros centro veiklos organizavimui – daugiau nei 770 tūkst. eurų. Kultūros veikloms – daugiau nei 250 tūkst. eurų. Kultūros programai numatyta 130 tūkst. Paminklosaugai ir religinėms bendruomenėms – iš viso 150 tūkst. eurų.

Struktūra

„Biudžetas yra subalansuotas ir atsakingai paskirstytas. Kiekvienas euras investuojamas apgalvotai“, – pabrėžė merė. Daugiausia lėšų planuojama skirti rajono infrastruktūrai, švietimui, socialinei bei sveikatos apsaugai. Tai yra sritys, kurios tiesiogiai veikia mūsų kasdienybę ir ateitį.
„Pristačiau ne tik skaičius ir eilutes dokumentuose – iš esmės pristačiau mūsų bendruomenės poreikius ir prioritetus. Tuo pasirūpinti – mūsų visų atsakomybė ir pareiga. Šiandien mes nekalbame apie tai, kas neįmanoma – mes kalbame apie tai, kas jau vyksta ir kam reikia mūsų dėmesio ir pastangų. Dar kartą nuoširdžiai dėkoju visiems už bendrą darbą“, – baigdama biudžeto pristatymą kalbėjo merė R. Vitkauskienė.
[bookmark: _Hlk158381848][bookmark: _Hlk158384034]Pranešėja – Andrė Zenevičienė, Finansų ir investicijų skyriaus vedėja, informuoja, kad biudžeto projektas buvo paviešintas savivaldybės tinklalapyje, buvo prašoma gyventojų pateikti pastabas,  pastabų gauta nebuvo. 2025 m. vasario 13 d. Ekonomikos ir biudžeto komitete buvo svarstomas Alytaus rajono savivaldybės 2025 metų biudžeto projektas. Posėdžio metu komitetui buvo pristatytas 2025 metų biudžeto projektas tai pat buvo pristatyti ir kituose komitetuose 2025 m. vasario 12-13 d. teikti pasiūlymai dėl Alytaus rajono savivaldybės (toliau – Savivaldybė) 2025 metų biudžeto projekto pakeitimo: Gaisrinės automobiliui 150 000 Eur. – Komunalinio ūkio plėtros ir aplinkos apsaugos komitetas. Nemokamam maitinimui 450 000 Eur – Komunalinio ūkio plėtros ir aplinkos apsaugos komitetas, Sveikatos apsaugos ir socialinių reikalų komitetas, Ekonomikos ir biudžeto komitetas. Vaikų dienos centro įrengimui Simne 70 000 Eur – Komunalinio ūkio plėtros ir aplinkos apsaugos komitetas. Apšvietimo projektavimo darbams padidinti iki 700 000 Eur. pasiūlymas konkrečiai Vaisodžių k. Parko g. įrengti apšvietimą – Komunalinio ūkio plėtros ir aplinkos apsaugos komitetas. Pasiūlymas skirti lėšas bibliotekos ir poliklinikos įėjimams – Sveikatos apsaugos ir socialinių reikalų komitetas, Ekonomikos ir biudžeto komitetas. Pasiūlymas socialiniams darbuotojams didinti darbo užmokestį 10 % –  Sveikatos apsaugos ir socialinių reikalų komitetas.  Siūlymas didinti finansavimą iki 30 %  Simno parapijos projektui – Sveikatos apsaugos ir socialinių reikalų komitetas. Įrašyti ir netinkamų išlaidų finansavimą 26 % – Komunalinio ūkio plėtros ir aplinkos apsaugos komitetas. Visiems siūlymams lėšas numatyti mažinant priemonėje 06-01-01 Komunalinio ūkio priežiūra ir plėtra. 2025 m. vasario 18 d. Ekonomikos ir biudžeto komiteto posėdyje buvo dar kartą svarstomas Alytaus rajono savivaldybės 2025 metų biudžeto projektas. Alytaus rajono savivaldybės administracijos Finansų ir investicijų skyriaus vedėja pristatė papildomą informaciją dėl pateiktų siūlymų. Siūloma pritarti projektui be pateikimų ir siūlymų, pateiktų komitetų posėdžių metų.
[bookmark: _Hlk158331475]Pranešėja – Andrė Zenevičienė, Finansų ir investicijų skyriaus vedėja, įvardija pakeitimus sprendimo projekte, gavus valstybės lėšas: 2.1. Alytaus rajono savivaldybės 2025 metų biudžeto pajamų planą (2 priedas), kuriame 49 461,9 49 267,3 tūkst. Eur pajamų ir 11 846,2 tūkst. Eur apyvartos lėšų; 2.4. 49 461,9 49 267,3 tūkst. Eur Alytaus rajono savivaldybės 2025 metų biudžeto asignavimų pagal asignavimų valdytojus ( 5 priedas); 2.5. 17 385,9 17 191,3 tūkst. Eur Alytaus rajono savivaldybės 2025 metų biudžeto asignavimų iš dotacijų (6 priedas); 3.1. bendra 2026 biudžetinių metų planuojama pajamų suma – 53 273,7 53 146,9 tūkst. Eur, bendra 2027 biudžetinių metų planuojama pajamų suma – 55 030,7 54 903,9 tūkst. Eur; 3.2. bendra 2026 biudžetinių metų planuojama asignavimų suma – 53 273,7 53 146,9 tūkst. Eur,  bendra 2027 biudžetinių metų planuojama asignavimų suma – 55 030,7 54 903,9 tūkst. Eur. ir kitus pasikeitimus pagal programas vaizdo įrašo https://www.youtube.com/watch?v=y00-P2LDSNM&t=5298s 1:25-1:30 minutės. Prašoma pritarti su visais pakeitimais.
Tarybos narys Algirdas Vrubliauskas pastebi, kad biudžetas didėja 27 proc., 12 mln. persikelta iš praėjusių metų ir apgailestauja, kad nebuvo atsižvelgta į nemokamo vaikų maitinimo, bibliotekos įėjimo bei kitų komitetų siūlymus. Komiteto pirmininkė perspėja, kad išnaudotas klausimui skirtas laikas. Tarybos narys Algirdas Vrubliauskas pasisako dar kartą, kad 30 proc. biudžeto numatyta keliams ir išskiria persikėlusias lėšas iš 2024 m. bei pasitikslina dėl didėjančių socialinių darbuotojų darbo užmokesčio. Opozicijos lyderis išreiškia nusivylimą, kad nebuvo pakviestas, su kai kuriais kitais tarybos nariais  į „Metų geriausieji“ renginį. 
Tarybos narys Raimundas Markauskas kviečia kolegas balsuoti ir palaikyti biudžetą, biudžetas subalansuotas, pajamos ir išlaidos realios, biudžetas sudaro visas prielaidas rajono ekonominiams, socialiniai gerovei kurti ir vystyti. Tarybos narys Raimundas Markauskas turi pasiūlymą svarstant 2026 m. biudžetą įtraukti į jo svarstymą jaunąją kartą, kad jau daroma kitose Lietuvos savivaldybėse, vakaruose, nes jiems čia reikia gyventi. 
[bookmark: _Hlk191467740]Tarybos narė Gintarė Jociunskaitė pasisako, kad darbo užmokesčiui planuojama daugiau kaip ketvirtadalis biudžeto ir galvoja, kad nėra gerai, kad pristatant komitetuose planuojamą darbo užmokesčio biudžetą neinformuojama, kad jis planuojamas 11 mėnesių, apie tai turi būti informuojami tarybos nariai. Socialinių darbuotojų darbo užmokestis didėja nuo 10 iki 20 proc. Tarybos narė Gintarė Jociunskaitė primena, kad komitete buvo siūlymas dėl gaisrinės automobiliui skirtų lėšų, buvo atsakyta, kad paraiška projektui jau pateikta, o lėšos žiemai apie 600 000 Eur lieka nepanaudotos. Komiteto pirmininkė perspėja, kad išnaudotas klausimui skirtas laikas.
Tarybos narys Gintaras Chščenavičius pasisako, kad keliams skiriama daug, o apšvietimui, gaisrinei, Simno bažnyčiai, maitinimui didinti lėšų galimybės nėra.
Tarybos narys Danielius Jakubavičius pastebi didėjantį kultūros barą, kad didės 268 000 Eur, ir klausia ar už tokią sumą bus aptvarkytas Simno, Butrimonių, Daugų kultūros salių apšvietimas, garso įranga, mikrofonai, kad darbuotojams nereikėtų naudoti savo asmeninių resursų?
[bookmark: _Hlk191468783]Tarybos narė Vitalija Vitkauskienė pasisako, kad iš pasisakančiųjų vis skamba žodis „tragiška“ ir teigia, kad tragiškumas neatsiranda per vienus metus, o biudžetas parengtas atsakingai ir biudžetas yra strateginio plano sekantis dokumentas, kuriam pasiūlymų teikta nebuvo. Tarybos narė Vitalija Vitkauskienė pritaria minčiai, kad kelių klausimas yra labai svarbus kiekvienam rajono gyventojui, o esant poreikiui biudžetą galima koreguoti. 
Tarybos narys Algirdas Vrubliauskas klausia pranešėjos ir pasisako, kad biudžetas daug kur yra didėjantis, tačiau kitose eilutėse didėjimo nėra jau daug metų (pvz.: verslas, žemės ūkis, bendruomenės ), todėl siūlo keisti nuostatas ir aktyviau naudotis lėšomis.
Tarybos narė Gintarė Jociunskaitė replikuoja, kad svarstant strateginį planą komitetuose, buvo išsakyta nuomonė, kad visi siūlymai būtų pateikti svarstant biudžetą, todėl visi siūlymai buvo teikti prie biudžeto, kad nesidubliuotų. Tarybos narė Gintarė Jociunskaitė pasisako, kad svarstant gaisrininkų darbo užmokestį buvo paminėta, kad darbo užmokesčiui reikalingų lėšų yra apie 400 000 Eur, administracija dar nėra pasikreipusi tik planuoja kreiptis, kada planuojama kreiptis dėl reikiamų asignavimų?
Į užduotus klausimus apibendrintai atsako posėdžio pirmininkė Rasa Vitkauskienė, Alytaus rajono savivaldybės merė. Kalbant apie Priešgaisrinę gelbėjimo tarnybą situacija žinoma ir besitęsianti ne vienerius metus, veiksmų imtasi, sudarytas planas, kad budėtų po 2 darbuotojus (tam gautas didesnis finansavimas), dėl kito finansavimo bus kreiptasi, pateikta paraiška dėl 2 gaisrinės automobilių, kreiptasi ir į kitas institucijas, esant poreikiui, bus prisidėta iš savivaldybės biudžeto, kad būtų sudarytos sąlygos įsigyti bent 1 automobilį. Kalbant apie mokinių maitinimą atsakoma, kad lengva žarstytis pažadais, kai nereikia atsakyti už jų įgyvendinimą. Daugybę metų buvote valdžioje ir turėjote ne vieną galimybę tai padaryti ir maitinti mokinius, o vietoje realių siūlymų dabar siūlomi populistiniai projektai. Pradėjus dirbti prieš pora metų, radome apleistas valgyklas, valgyklų infrastruktūrą, mokyklas su kiaurais stogais ir apsemtais rūsiais, todėl šiai dienai reikia susitvarkyti, investuoti, kaip rasti lėšų, kad išlaikyti 3-4 gimnazijų bei mažesnių vaikų klases, kaip išlaikyti mokyklas. Dabar vaikai maitinami kokybišku, sveiku maistu, o anksčiau eidavo maisto pirkti į parduotuves. Rajone nemokamai maitinama 37 proc. vaikų, kurių tėvų materialinė padėtis yra sunkesnė. Tai visų mūsų prioritetas, o švaistytis pažadais yra tiesiog negražu, nes anksčiau to daroma nebuvo. Švietimui 2025 m. skirta 3,5 mln., daugiau nei 2024 m.. Numatoma investuoti į Simno gimnazijos specialiosios mokyklos patalpas, gimnazijų erdvių sutvarkymą, todėl siūlymus reikia teikti racionalius, keičiančius situaciją.  
 Pranešėja – Andrė Zenevičienė, Finansų ir investicijų skyriaus vedėja, paaiškina dėl darbo užmokesčio didėjimo skaičiavimų, kai skaičiuojama vidutiniškai bei paaiškina, kodėl metai iš metų tam tikrose eilutėse matomos tos pačios sumos.    Vaizdo įrašo  https://www.youtube.com/watch?v=y00-P2LDSNM&t=5298s 1:46-1:49 val.
 Tarybos narys Algirdas Vrubliauskas replikuoja dėl senstančių pastatų, augančios ekonomikos, siūlymų atmetimo ir didelių investicijų į kelius. 
Tarybos narys Gintaras Chščenavičius teiraujasi dėl „Metų geriausieji“ renginio, ar jis buvo viešas ar privatus. Posėdžio pirmininkė Rasa Vitkauskienė, Alytaus rajono savivaldybės merė, džiaugiasi įvykusiu jubiliejiniu renginiu, tinkamu nusipelniusių žmonių pagerbimu ir tikisi šią gražią tradiciją išlaikyti ateityje. Renginys buvo transliuotas viešai.
Tarybos narys Danielius Jakubavičius primena, kada buvo skelbtas kvietimas teikti nominantus, buvo parašyta, kad renginys bus viešas, tačiau dalyvavo ne visi tarybos nariai.
Klausimų nėra.
Balsavo:
          už – 16; 
	         prieš – 0;
	susilaikė – 5;
		nebalsavo – 0.
          NUTARTA – sprendimas priimtas.





PAPILDOMI:

41. Dėl pastato dalies pirkimo Alytaus rajono savivaldybės nuosavybėn.
K40-41 išvada
Pranešėja – Dovilė Slavinskaitė, Turto valdymo skyriaus vedėjos pavaduotoja.
Komentarai: sprendimo projekto tikslas – pritarti, kad būtų pradėtos 32/1000 dalių administracinio pastato ir 32/1000 dalių kitų inžinerinių statinių, esančių Kauno g. 3, Punios k., Punios sen., Alytaus r. sav., pirkimo procedūros neskelbiamų derybų būdu. Alytaus rajono savivaldybės administracija gavo AB „Lietuvos paštas“ 2025-02-14 raštą Nr. SD-2025/643 „Dėl pastato Kauno g. 3, Punios k., Punios sen., Alytaus r. sav.“, kuriame informuojama, kad AB „Lietuvos paštas“ ketina parduoti jai nuosavybės teise priklausančias patalpas ir kitų inžinerinių statinių – automobilių stovėjimo aikštelės ir šaligatvio dalį, esančius Kauno g.  3, Punios k., Punios sen., Alytaus r. sav. AB „Lietuvos paštas“ ir Alytaus rajono savivaldybė yra pastato ir kitų inžinerinių statinių bendraturtės. Įsigijus patalpas, Alytaus rajono savivaldybė būtų viso pastato savininkė, būtų galimybė užtikrinti pastato efektyvų valdymą, priežiūrą ir modernizavimą be bendraturčio indėlio ir sutikimo. Įsigytos patalpos galėtų būti naudojamos bendruomenės poreikiams. Lėšų poreikis bus aiškus po įvykdytų pirkimo procedūrų. Lėšų šaltinis – savivaldybės biudžeto lėšos (Savivaldybės nuompinigių programa). 
Tarybos narys Petras Valiūnas giria pranešėją, kad ji visus klausimus trumpai pristato ir prašo pranešėjų, kad tarybos posėdžių metu sprendimo projektai trumpai būtų pristatyti.
Tarybos narys Gintaras Chščenavičius kviečia pritarti šiam svarbiam sprendimui, kad būtų vientisas pastatas.
Klausimų nėra.
Balsavo:
          už – 20; 
	         prieš – 0;
	susilaikė – 0;
		nebalsavo – 1 Aloyzas Jaciunskas.
          NUTARTA – sprendimas priimtas.

Tarybos narys Algirdas Vrubliauskas klausia dėl 40 klausimo, kodėl tai vienas iš svarbiausių dokumentų? Kokie kiti svarbūs? Rasa Vitkauskienė, Alytaus rajono savivaldybės merė, atsako, kad yra du labai svarbūs dokumentai, tai – strateginis planas ir biudžetas.

[bookmark: _Hlk191473417]Rasa Vitkauskienė, Alytaus rajono savivaldybės merė, sveikina Mindaugą Aldonį,, Jūratę Overaitytę-Jakubavičienę,  Deimantę Grigaravičienę, Rimą Marčiulyną bei Justą Truncę (posėdyje nedalyvauja) su praėjusiais gimtadieniais.


Posėdžio pirmininkė			             Rasa Vitkauskienė 
			



Tarybos posėdžio sekretorė			            Laima Ivašauskienė







Priedas
2025-02-20 POSĖDŽIO
TARYBOS NARIŲ SĄRAŠAS
 (14:00 val.)
	Eil.
Nr.
	Vardas, pavardė
	Parašas

	1
	Mindaugas Aldonis 
	

	2
	Šarūnas Bernatavičius 
	

	3
	Gintaras Chščenavičius 
	

	4
	Povilas Dzenkus 
	

	5
	Lukas Grigaravičius 
	

	6
	Aloyzas Jaciunskas 
	

	7
	Danielius Jakubavičius 
	

	8
	Gintarė Jociunskaitė 
	

	9
	Dalia Kitavičienė 
	

	10
	Gediminas Krasauskas 
	

	11
	Rimas Marčiulynas 
	

	12
	Raimundas Markauskas 
	

	13
	Marius Mickevičius 
	

	14
	Česlovas Mulma 
	

	15
	Jūratė Overaitytė-Jakubavičienė 
	

	16
	Živilė Patinskaitė 
	

	17
	Kęstutis Patinskas 
	

	18
	Virgilijus Pranskevičius 
	

	19
	Stasys Supranavičius 
	

	20
	Justas Truncė 
	

	21
	Petras Valiūnas 
	

	22
	Vitalija Vitkauskienė 
	

	23
	Algirdas Vrubliauskas 
	

	24
	Algis Žėkas 
	

	25
	Deimantė Grigaravičienė

